Ν.Ε. ΣΥΡΙΖΑ ΔΥΤΙΚΗΣ ΑΘΗΝΑΣ : Η υπεράσπιση του κόσμου της εργασίας ισοδυναμεί με υπεράσπιση της ίδιας της κοινωνίας.\nΟι κρίσιμες στιγμές που περνάει η χώρα μας λόγω της πάνδημης έξαρσης του κορωνοϊού Covid- 19 αναδεικνύει για ακόμη μια φορά σε όλη την κοινωνία\nτην αξία της εργασίας. Σήμερα γίνεται κατανοητό – περισσότερο από ποτέ – ότι οι εργαζόμενοι στους χώρους δουλειάς είναι αυτοί που κρατούν το λαό όρθιο. Μέσα σε αυτές τις συνθήκες οφείλουμε να ακούσουμε τους θεσμικούς τους φορείς και να σκύψουμε πάνω από τα αιτήματα που θέτουν. Οφείλουμε να ακούσουμε τους εκπροσώπους των γιατρών και του νοσηλευτικού προσωπικού που ζητούν προσλήψεις, μάσκες, στολές και γάντια στα δημόσια νοσοκομεία για να συνεχίσουν να δίνουν το είναι τους σε όλους μας. Οφείλουμε να ακούσουμε τα αιτήματα των εργαζομένων στην τροφοδοσία και τις διανομές, στην καθαριότητα, στις υπηρεσίες και την παραγωγή που παλεύουν ώστε αυτή η κρίση να μην τα διαλύσει όλα. Να μην ζήσουμε χειρότερες μέρες όταν βγούμε από όλο αυτό. Και όταν μιλάνε για την άξια της εργασίας, επί της ουσίας μιλάνε για την ίδια την άξια της κοινωνίας.\nΌταν λένε όχι στην υποβάθμιση της αξίας της εργασίας τους, λένε όχι στην υποβάθμιση της ιδίας της κοινωνίας. Όμως για τη ΝΔ και τις νεοφιλελεύθερες ιδεοληψίες των στελεχών της και των δυνάμεων που εκπροσωπεί το ξεπέρασμα της υφιστάμενης κρίσης ισοδυναμεί με την ισοπέδωση του κόσμου της εργασίας. Η ΝΔ από την απαξίωση της εργασίας κατά την χρεοκοπία του 2010, τώρα θέλει να περάσει στην πλήρη ισοπέδωση. Αυτό είναι το νέο κοινωνικό συμβόλαιο που θέλει να επιβάλλει ο κος Μητσοτάκης. Η ΝΔ – βλέποντας την επιδημιολογική κρίση ως ευκαιρία για ευθεία επίθεση στα εργασιακά δικαιώματα – επανέφερε με Πράξη Νομοθετικού Περιεχομένου, μέχρι και την πολιτική 2 επιστράτευση για απεργία που είχε καταργήσει ο ΣΥΡΙΖΑ το 2015. Το σχέδιο της ΝΔ θέλει την εργατική τάξη, χωρίς κανένα δικαίωμα αντίδρασης. Κι ενώ τα επίδικα των ημερών είναι πολλά, εμείς συνεχίζουμε να αγωνιζόμαστε και απαιτούμε από την κυβέρνηση εδώ και τώρα:\n* Να παράσχει τα προβλεπόμενα μέσα προστασίας σε όλους τους εργαζόμενους.\n* Να εξασφαλίσει την έγκαιρη και στο ακέραιο καταβολή του Δώρου Πάσχα.\n* Να νομοθετήσει την απαγόρευση των απολύσεων – ακυρώνοντας ταυτόχρονα όσες έχουν ήδη πραγματοποιηθεί.\n* Να προχωρήσει στην επιδότηση του μισθολογικού κόστους των επιχειρήσεων, λαμβάνοντας συγκεκριμένα οικονομικά μέτρα ανακούφισης για το επόμενο εξάμηνο.\n* Να διασφαλίσει τη μη υποχρέωση παρουσίας στην εργασία για τις ευπαθείς ομάδες\n* Να θέσει κανόνες στην τηλεργασία.\n* Να διασφαλίσει ότι όπου υπάρχει κρούσμα σε εργασιακό χώρο θα εφαρμόζονται οι οδηγίες του ΕΟΔΥ\n* Να διπλασιάσει για 2 μήνες το μηνιαίο ποσό του ΚΕΑ και του επιδόματος ανεργίας.\n* Να ορίσει επίδομα 400€/μήνα για τουλάχιστον 3 μήνες για όλους τους μη επιδοτούμενους άνεργους με οικογενειακό εισόδημα έως 20.000 € το 2019.\n* Να επαναλειτουργήσει το Ταμείο Επανασύνδεσης Ρεύματος και να προχωρήσουν οι πάροχοι σε έκπτωση συνέπειας 50% με παράλληλο πάγωμα οφειλών και γενναίες ρυθμίσεις, όπου χρειαστεί, στα πρότυπα του 2015 (0% προκαταβολή και 36 δόσεις).\n* Να δώσει παράταση χωρίς φυσική παρουσία σε λογαριασμούς ΔΕΚΟ, συνταγογραφήσεις, βεβαιώσεις αναπηρίας και φορολογικές δηλώσεις.\n* Να διασφαλίσει τη δωρεάν μετακίνηση των εργαζομένων με τα Μέσα Μαζικής Μεταφοράς.\n* Να καλύψει ενοίκια α’ κατοικίας νοικοκυριών για διάστημα 3 μηνών σε όσους δεν έχουν λοιπά περιουσιακά στοιχεία και δεν έχουν τρέχον οικογενειακό εισόδημα.\n* Να προχωρήσει σε πάγωμα όλων των επιτοκίων υπερημερίας πιστωτικών καρτών και δανείων και 4μηνη μετάθεση τρεχουσών οφειλών για εργαζόμενους και ελεύθερους επαγγελματίες.\n* Να πληρώσει όλα τα δεδουλευμένα στους εργαζόμενους στο ΕΣΥ.\nΗ ΝΕ ΣΥΡΙΖΑ Δυτικής Αθήνας με τα μέλη της, τις ΟΜ της και τους βουλευτές της θα δώσει καθημερινό αγώνα με όλους τους πρόσφορους τρόπους που προστατεύουν τη δημόσια υγεία για να αποτραπεί η εφαρμοζόμενη ισοπέδωση των εργασιακών κατακτήσεων. Παλεύουμε για να βρεθεί ο κόσμος της εργασίας στη θέση που του αξίζει μετά και τις θυσίες που καθημερινά κάνει για το ξεπέρασμα της πανδημίας.


Eton Wall Game – Ένα ιδιαίτερο παιχνίδι με μπάλα. | Τα παράξενα είναι εδώ!\nEton Wall Game – Ένα ιδιαίτερο παιχνίδι με μπάλα.\nΟνομάζεται Eton Wall Game και είναι ένα από τα παλαιότερα, πιο δύσκολα και πιο παράξενα παιχνίδια με μπάλα στον κόσμο.\nΔεν είναι σαφές πότε δημιουργήθηκε το Eton Wall Game, αλλά η πρώτη αναφορά του χρονολογείται από το 1766. Οι κανόνες του άλλαξαν πολλές φορές μέχρι το 1849, αλλά από τότε, έως και σήμερα έχουν παραμείνει αμετάβλητοι. Το παιχνίδι ξεκίνησε στο κολέγιο Eton, κατά μήκος ενός ελαφρώς στραβού τοίχου, που χτίστηκε το 1717. Το πιο σημαντικό παιχνίδι, παίζεται για την Ημέρα του Αγίου Ανδρέα, μεταξύ των ομάδων Collegers και Oppidants.\nΆνθρωποι που κλωτσάνε μια μπάλα, δίπλα σε έναν τοίχο από τούβλα, μπορεί να ακούγεται λίγο σαν το ποδόσφαιρο, αλλά το 5-μέτρων πλάτος και 110-μέτρων μήκους γήπεδο, κάνει το μετρητές βίου γήπεδο κάνει το Eton Wall Game ιδιαίτερο. Κάθε ομάδα αποτελείτε από δέκα παίκτες, οι οποίοι προσπαθούν να πάρουν την μπάλα από την μια άκρη του γηπέδου και να βάλουν γκολ στην άλλη, χωρίς να πιάσουν την μπάλα, να τραβήξουν ή να χτυπήσουν αντίπαλο και χωρίς να βγουν οφσάιντ. Όπως μπορείτε να φανταστείτε, το να σημειωθεί γκολ υπό αυτές τις συνθήκες, είναι αρκετά δύσκολο.\n← Φωτογραφική μηχανή όπλο.\nΊσως η μοναδική χειρόγραφη εφημερίδα στον κόσμο. →


Δείτε τα ΚΑΘΑΡΑ νούμερα (18/54) στην απογευματινή ζώνη για χθες,12/2/2019\nΑρχική σελίδαΤΕΛΕΥΤΑΙΑ ΝΕΑΔείτε τα ΚΑΘΑΡΑ νούμερα (18/54) στην απογευματινή ζώνη για χθες,12/2/2019\nΓΙΩΡΓΟ ΠΑΣΧΑΛΙΔΗ 2/13/2019 11:20:00 π.μ.\nΑναλυτικά η τηλεθέαση των εκπομπών που μεταδόθηκαν στην απογευματινή ζώνη για χθες 12/2/2019. Πάμε να δούμε τα καθαρά ποσοστά τηλεθέασης.\nΓΥΝΑΙΚΑ ΧΩΡΙΣ ΟΝΟΜΑ 22,0\nΤΟ ΣΟΪ ΣΟΥ (E) 8,5\nΠΟΙΟΣ ΡΩΤΑΕΙ 7,0\nSURVIVOR ΠΑΝΟΡΑΜΑ 7,8\nλολ δε νομιζω οτι αυτα τα 2 προγραμματα του αντ1 το απογευμα αφηνουν κανεναν στα αντιπαλα καναλια να αναπνευσει\n13 Φεβρουαρίου 2019 - 11:22 π.μ.\nΗ ELIF νομίζω κάνει σταθερά διψήφια νούμερα. Εντυπωσιακό. Έχει γίνει συνήθεια.\n13 Φεβρουαρίου 2019 - 11:27 π.μ.\nΓιατί ο ALPHA συνεχίζει να είναι "παθητικός" και να αφήνει τη μεσημεριανή του ζώνη να κατρακυλά; Δεν τον ενδιαφέρει; Πόσο "Σόι" να υποστούμε ακόμη; Μας το φυλάει έτσι κι' αλλιώς για όλους τους καλοκαιρινούς μήνες μαζί με τη "Μουρμούρα" που πάνε "πακέτο"\n13 Φεβρουαρίου 2019 - 11:28 π.μ.\nΟ άλφα πριν τον Φερεντίνο θα έπρεπε να βάλει ένα δυνατό τούρκικο. Σίγουρα θα έκανε καλύτερα νούμερα. Εδώ κάνει σταθερά διψήφια νούμερα η Ελίφ που είναι ίσως το πιο κακογυρισμένο τούρκικο που έχουμε δει.\n13 Φεβρουαρίου 2019 - 11:48 π.μ.\nΜαρια καλημερα . Η Ελιφ στο γενικο συνολο κανει 16 17 με ενα σταθερο κοινο Αναμεσα σε αυτο το σκληρο ανταγωνισμο παει μια χαρα Την εχει συνηθισει ο κοσμος Μη ξεχναμε πως βοηθαει κ η Καγια πριν . Ειναι μονιμως στην 5αδα των ξενων σειρων Οσο για τον Αλφα να δουμε τι θα γινει με την Τσολακη τον αλλο μηνα Θελει ανανεωση το μεσημεριανο - απογευματινο προγραμμα . Οι συνεχεις επαναληψεις κουραζουν\n13 Φεβρουαρίου 2019 - 11:49 π.μ.\n11:49 καλημέρα και σε εσένα. Δεν το είχα παρατηρήσει παλιότερα. Τις τελευταίες εβδομάδες το πρόσεξα. Πάντως unknown νομίζω ότι ένα νέο τούρκικο σήριαλ δεν θα είχε το ίδιο αποτέλεσμα. Όπως γράφει και ο ανώνυμος η ELIF έχει Καγιά πριν.\n13 Φεβρουαρίου 2019 - 12:52 μ.μ.\nΤο Σταρ είναι το ποιο σταθερό κανάλι και έχει πολύ μικρές διακυμάνσεις.\nΑν θυμάστε τότε με τα μεξικάνικα είχε σταθερό κοινό που είχε ταυτιστεί μαζί τους.\n'Έτσι συμβαίνει και με την Ελίφ.\nΟ Αντ1 πάρα πολύ καλά με το Μαράκι και την γυναικάρα!\nΔεν μπορεί όλα τα κανάλια να είναι τσίμα τσίμα,ένα θα έχει μεγάλη διαφορά από τα υπόλοιπα.\nΚαλά θα ήταν να βλέπαμε πολύ σκληρή μάχη να ήταν τσίμα τσίμα και να άλλαζαν όλες οι θέσεις.\nΚάτω από την δεύτερη θέση γίνεται ότι γίνεται μιας που η πρωτιά καβατζώθηκε...\n13 Φεβρουαρίου 2019 - 1:58 μ.μ.\n11:48 και γιατί αυτό το δυνατό σήριαλ που θέλεις να βαλουν πρέπει να είναι Τουρκικο? Το "Elif" κάνει καλά νούμερα γιατί το κανάλι το στήριξε αντιθέτως ο Alpha δεν στήριξε την νέα Βραζιλιάνικη σειρά του. Γιατί και το χαζο σηριαλ του Star πέρσι τέτοια εποχή έκανε μονοψηφια.\n13 Φεβρουαρίου 2019 - 2:31 μ.μ.\nΠρωτο καναλι ειναι ο αλφα και με νοικοκυρεμενες επιλογες, δεν εχει τοσο πονοκεφαλο, πιθανως βεβαια να κοπει η τσολακη πριν το πασχα...\n13 Φεβρουαρίου 2019 - 2:42 μ.μ.


Ξεχωριστές πρεμιέρες, βραβευμένοι Έλληνες σκηνοθέτες και οι αδερφοί Νταρντέν τον Ιούλιο στο Cinobo – energinews.gr\nΤο Cinobo είναι μια ελληνική πλατφόρμα κι ως εκ τούτου ο ελληνικός κινηματογράφος δεν μπορεί να λείπει από τις συλλογές του. Οι νέοι Έλληνες σκηνοθέτες βγαίνουν μπροστά, σε μια συλλογή υπό την επιμέλεια της Ελληνικής Ακαδημίας Κινηματογράφου: τις ταινίες της δεκαετίας 2010-2019 που έχουν λάβει βραβείο ΙΡΙΣ Σκηνοθεσίας. Μεταξύ αυτών συναντάμε τον «Κυνόδοντα» του Γιώργου Λάνθιμου, το «Suntan» του Αργύρη Παπαδημητρόπουλου, την «Κόρη» του Θάνου Αναστόπουλου, το «Xenia» του Πάνου Κούτρα, το «Ο Εχθρός Μου» του Γιώργου Τσεμπερόπουλου και το «Ο Γιος της Σοφίας» της Ελίνας Ψύκου. Δεν λείπουν, ασφαλώς, και οι αγαπημένες ταινίες με καλοκαιρινή αύρα της συλλογής «Summer Cinema at Home», όπως τα «Πριν τα Μεσάνυχτα» (Ρίτσαρντ Λινκλέιτερ, 2013), «Θα Μείνει Μεταξύ μας» (Ζαν-Φρανσουά Ρισέ, 2015), «Κάτω από τον Ήλιο» (Λούκα Γκουαντανίνο, 2015), «Όντως Φιλιούνται;» (Γιάννης Κορρές, 2016), «Το Μεγάλο Ταξίδι της Ζαράφα» (Ρεμί Μπεζανσόν & Ζαν – Κριστόφ Λι, 2012), «Ο Μικρός Νικόλας Πάει Διακοπές» (Λόρεν Τιράρ, 2014) κ.α.\nPrevious Article Οι ταινίες που θα δούμε στις αίθουσες την Πέμπτη 16/7\nNext Article Δωρεάν open air προβολές στο 4ο Θερινό Φεστιβάλ Γαλλικού Κινηματογράφου


H Bethesda Softworks και η εταιρεία ανάπτυξης MachineGames θα λανσάρει τον Μάιο το Wolfenstein: The Old Blood, που αποτελεί prequel του γνωστού Wolfenstein: The New Order, το οποίο είχε κυκλοφορήσει τον προηγούμενο χρόνο.\nΗ δράση αυτού του αυτόνομου παιχνιδιού τοποθετείται στους μήνες που προηγήθηκαν της Νέας Τάξης, με τον BJ Blazkowicz, ως πρωταγωνιστή, να επιστρέφει στο Κάστρο Wolfenstein και να αντιμάχεται με αρχαίες μυστικιστικές δυνάμεις που θα μπορούσαν να πέσουν στα χέρια των Ναζί.\nΣτο Wolfenstein: The Old Blood, βρισκόμαστε στις αρχές του έτους 1946 όταν οι Ναζί είναι στα πρόθυρα της νίκης του Β΄ Παγκόσμιου Πολέμου. Σε μια τελευταία προσπάθεια να σταματήσει την πολεμική μανία των Ναζί, ο Blazkowicz θα πρέπει να ολοκληρώσει δύο αποστολές στα βάθη της Βαυαρίας. Στην πρώτη, η οποία τιτλοφορείται “Rudi Jäger and the Den of Wolves”, ο B.J Blazkowicz θα πρέπει να πολεμήσει έναν μανιακό διευθυντή φυλακών που βρίσκει τρόπο να μπει στο Κάστρο Wolfenstein για να κλέψει τις συντεταγμένες του στρατόπεδου του Στρατηγού Wilhelm Strasse ή αλλιώς Deathhead. Στο δεύτερο μέρος με την ονομασία “The Dark Secrets of Helga Von Schabbs”, ο ήρωας ταξιδεύει στο Wulfburg για να συναντήσει “έναν εμμονικό αρχαιολόγο Ναζί, ο οποίος φέρνει στο φως από ανασκαφές αρχαία μυστηριώδη αντικείμενα που μπορεί να απελευθερώσουν μία αρχαία καταστροφική δύναμη”.\nΤο νέο Wolfenstein θα περιλαμβάνει νέα περιβάλλοντα, νέους εχθρούς και νέα όπλα.


Διαιτητική γκρίνια από τον Εργοτέλη | Novasports\nΔιαιτητική γκρίνια από τον Εργοτέλη\nΣτις διαιτητικές αποφάσεις του αγώνα με τον Πανθρακικό αναφέρθηκε ο Εργοτέλης, εκφράζοντας τα παράπονά του, μέσω της ανακοίνωσης που εξέδωσε.\nΔημοσίευση: 10/03/2014 - 12:36\nΣτις διαιτητικές αποφάσεις του αγώνα με τον Πανθρακικό αναφέρθηκε ο Εργοτέλης, εκφράζοντας τα παράπονά του, μέσω της ανακοίνωσης που εξέδωσε. Οι Κρητικοί κάλεσαν την ΚΕΔ να λάβει άμεσα μέτρα.\nΑναλυτικά, η σχετική ανακοίνωση: «Στον χθεσινό αγώνα της ομάδας μας με τον Πανθρακικό, κι ενώ οι ''πληγές'' μας από το ''χειρουργείο'' του διαιτητή κ. Παππά στο πρόσφατο παιχνίδι με τον ΟΦΗ δεν έχουν ακόμα επουλωθεί, ο κ. Ιωαννίδης συνέχισε το έργο του συναδέλφου του, με τρόπο λιγότερο ''αιματηρό'' αλλά εξίσου ''επαγγελματικό'' κι αποτελεσματικό. Προφανώς έκρινε ότι η ''επέμβασή'' του στον αγώνα του 1ου γύρου με τον Απόλλωνα στο Παγκρήτιο δεν ήταν αρκετή. Κι έτσι για να ολοκληρώσει το έργο του, στον χθεσινό αγώνα όχι μόνο αγνόησε καθαρό πέναλτι υπέρ της ομάδας μας στο 90ό λεπτό, αλλά και γενικότερα με την παρουσία του στον αγωνιστικό χώρο διασφάλισε την επιτυχία ενός ακόμα ''χειρουργείου''.\nΚατά τη φετινή αγωνιστική περίοδο, διαιτητικές αποφάσεις καθόρισαν τα αποτελέσματα στους αγώνες μας με Πανιώνιο-Παναθηναϊκό-ΠΑΟΚ-Απόλλωνα στο 1ο γύρο, καθώς και με Ατρόμητο-ΟΦΗ-Πανθρακικό στο 2ο γύρο. Λάθη ανθρώπινα;;; Έτσι θέλουμε να πιστεύουμε. Λάθη σχεδόν πάντα εις βάρος μας. σύμπτωση;;; Έτσι θέλουμε να ελπίζουμε.


21 Μαρτίου 2018 22 Μαρτίου 2018 egadmin\nΗ Εταιρεία Συγγραφέων – με πρωτοβουλία μελών της οποίας καθιερώθηκε ο εορτασμός Παγκόσμιας Ημέρας Ποίησης από την UNESCO – σε συνεργασία με την Ελληνική Ραδιοφωνία Τηλεόραση θα υποδεχθούν την άνοιξη γιορτάζοντας σήμερα την ποίηση με αναγνώσεις και συζητήσεις σε ραδιοφωνικές και τηλεοπτικές εκπομπές και προβολή ντοκιμαντέρ από το αρχείο της Δημόσιας Ραδιο-Τηλεόρασης.\nΈτσι όλες οι ραδιοφωνικές συχνότητες της ΕΡΑ, σήμερα, Παγκόσμια ημέρα Ποίησης, «ακολουθούν» τα ίχνη των ποιητών του κόσμου.\nΣύγχρονοι και κλασσικοί ποιητές, Έλληνες και ξένοι, η μελοποιημένη ποίηση σε όλα τα είδη του τραγουδιού, η ποίηση στον αθλητισμό. Ο ποιητικός λόγος, η ιστορία του και η επιρροή του. Απαγγελίες, καλεσμένοι, συνεντεύξεις, νέοι ποιητές, αρχειακό υλικό, ζωντανές συνδέσεις από τις 8.00 το πρωί, σε όλα τα ραδιοφωνικά προγράμματα της ΕΡΑ.\nΗ Παγκόσμια Ημέρα Ποίησης εορτάζεται στις 21 Μαρτίου. Η αρχική πρόταση έγινε στην Εταιρεία Συγγραφέων από το μέλος της και ποιητή Μιχαήλ Μήτρα, που πρότεινε το φθινόπωρο του 1997 να υιοθετηθεί ο εορτασμός της ποίησης στην Ελλάδα, όπως και σε άλλες χώρες, και να οριστεί συγκεκριμένη ημέρα για αυτό.\nΤον Οκτώβριο του 1999, στη Γενική Διάσκεψη της UNESCO στο Παρίσι, η 21η Μαρτίου ανακηρύχθηκε Παγκόσμια Ημέρα Ποίησης. Το σκεπτικό της απόφασης ανέφερε:«Η Παγκόσμια Ημέρα Ποίησης θα ενισχύσει την εικόνα της ποίησης… μια[ς] τέχνη[ς] που βοηθά την κοινωνία να βρει και να ισχυροποιήσει την ταυτότητά της. Οι πολύ δημοφιλείς ποιητικές αναγνώσεις μπορεί να συμβάλλουν σε μια επιστροφή στην προφορικότητα και στην κοινωνικοποίηση του ζωντανού θεάματος και οι εορτασμοί μπορεί να αποτελέσουν αφορμή για την ενίσχυση των δεσμών της ποίησης με τις άλλες τέχνες, καθώς και με τη φιλοσοφία, ώστε να επαναπροσδιοριστεί η φράση του Ντελακρουά “Δεν υπάρχει τέχνη χωρίς ποίηση”».\n← O Nότης Μαυρουδής μιλά για το Μάνο Χατζηδάκι στη Μάντρα της Κοκκινιάς\nΣπέτσες: Κοσμοπολίτικες και πάντα όμορφες →


“Colors in Tune” Πληροφορίες εδώ\nΣτο album “Πυροβάτες” ο Μιχάλης Μιχαλέρης παντρεύει την έντεχνη και παραδοσιακή μουσική με τη σύγχρονη μουσική τεχνολογια, πετυχαίνοντας μια πρωτοποριακή ισσοροπία.\nΟι “Πυροβάτες” περιλαμβάνουν μελοποιημένα ποιήματα των Γιάννη Κουγιούλη, Βασίλη Βαγενά και του λυρικού ποιητή Ανακρέοντα (500 πΧ) σε μετάφραση του Κώστα Μαρτινίδη. Επίσης περιλαμβάνουν οργανικές συνθέσεις καθώς και διασκευασμένα παραδοσιακά τραγούδια. Ένα απ αυτά, ο “Μικροκωσταντίνος” (τραγούδι της πυροβασίας), δίνει τον τίτλο στο CD.\nΣτους “Πυροβάτες” τραγουδούν η Μαρία Κατελανάκη, η Μαργαρίτα Γκινοσάτη και η Γιούλα Σίλλελη.\nΤο CD “Πυροβάτες” κυκλοφορεί από τις μουσικές παραγωγές “Μελωδικό Καράβι”\nΤηλ: +30210 322 63 43\nΟι συντελεστές του CD “Πυροβάτες” :\nΓιάννης Κουγιούλης: ποιήματα (4, 9)\nΒασίλης Βαγενάς: στίχοι (1)\nΚώστας Μαρτινίδης: στίχοι (απόδοση ποιήματος του Ανακρέοντα, 8)\nΜιχάλης Μιχαλέρης: μουσική (1,3,4,6,8,9,10), διασκευές (2,5,7), φωνή (6), ούτι, κιθάρες,μαντολίνο, τζουμπούς, ρουάν, σάζι, μπαγλαμά, φλογέρα, τουμπερλέκι, μπεντίρ, ντέφι, synths,loops, ηχογράφηση\nΜαρία Κατελανάκη: φωνή (2, 4, 5, 7), ούτι (2, 5)\nΓιούλα Σίλλελη: φωνή (2, 5, 7)\nΜαργαρίτα Γκινοσάτη: φωνή (1, 9)\nΓιώργος Ραφτόπουλος: τουμπελέκι και ζίλιες (2)\nΝίνο Κιτάνι: κλαρινέτο, σαξόφωνο (1)\nNίκος Πιτλόγλου: Μίξη, Athens Mastering: Mastering\nΑποστόλος Άννης: εικαστικά εξωφύλλου- ενθέτου, καλλιτεχνική γραφή\nΑσχολούμαι από παιδί με διάφορα μουσικά όργανα, κυρίως έγχορδα, ως αυτοδίδακτος. Από το 1995 έως το 2003 παρακολούθησα μαθήματα στο ούτι και τη θεωρίας της ανατολικής μουσικής με δάσκαλο το Χρίστο Τσιαμούλη. Συμμετείχα στη Διεθνή Συνάντηση για το Ούτι (Θεσ/νίκη, 2002), παρακολουθώντας μαθήματα των Ara Dinkjian, Omar Bashir, και Osman Yurdal Tokcan. Παράλληλα, παρακολουθώ επί χρόνια την εξέλιξη της μουσικής τεχνολογίας και ασχολούμαι με την ηχογράφηση και τη μίξη. Συνθετικές απόπειρες ξεκίνησα από τη φοιτητική περίοδο (κτηνιατρική στη Θεσ/νίκη), μελοποιώντας στίχους φίλων. Οι “Πυροβάτες” είναι η πρώτη μου δουλειά που δημοσιοποιείται. Εργάζομαι σε φαρμακευτική εταιρεία. Η μουσική παραμένει μεγάλη αγάπη, πηγή ισορροπίας και ευτυχίας.\nΗ Μαρία Κατελανάκη σπούδασε Συνητήρηση έργων τέχνης. Ασχολήθηκε με τη μουσική κάνοντας πιάνο και θεωρητικά στο Εθνικό Ωδείο. Στην παραδοσιακή μουσική μυήθηκε από τη μητέρα και τη γιαγιά της. Αργότερα άρχισε μαθήματα στο ούτι και τη θεωρία της ανατολικής μουσικής με δάσκαλο το Χρίστο Τσιαμούλη. Παρακολούθησε μαθήματα βυζαντινής μουσικής στο σύλλογο του Σίμωνος Καρρά και συμμετείχε στο συγκρότημα του συλλόγου παίζοντας ούτι. Δίδαξε ούτι στο μουσικό σχολείο Ιλίου. Παρακολούθησε σεμινάρια για ούτι με τον Necati Celik στο Μουσικό Εργαστήρι του Ross Daly. Άρχισε να μαθαίνει σάζι κοντά στον Περικλή Παπαπετρόπουλο. Είναι μέλος του χορευτικού τομέα του Πανεπιστημίου Αθηνών και του μουσικού σχήματος “Seyran”. Σήμερα ολοκληρώνει τις σπουδές της στο τμήμα Ιταλικής και Ισπανικής Φιλολογίας του Πανεπιστημίου Αθηνών.\nΠροερχόμενη από μια στέρεη μουσική παιδεία, που ολοκληρώνεται με το Δίπλωμα Φωνητικής Δεξιοτεχνίας, η Μαργαρίτα εμφανίζεται σε μεγάλο αριθμό Συναυλιών με ευρύ φάσμα ρεπερτορίου αποσπώντας τιμητικές διακρίσεις. Την τελευταία δεκαετία δραστηριοποιείται στο χώρο της δισκογραφίας και των τηλεοπτικών μουσικών παραγωγών. Παράλληλα εργάζεται ως καθηγήτρια Μονωδίας στη Μουσική Εκπαίδευση.\nΗ Γιούλα παρακολούθησε επί χρόνια μαθήματα παραδοσιακής μουσικής κοντά σε μεγάλους δασκάλους. Από σεμνότητα θέλει να διατηρήσει την ανωνυμία της. Το Γιούλα Σίλλελη είναι ψευδώνυμο\nΟ ποιητής Γιάννης Κουγιούλης γεννήθηκε το 1905 στην Βολισσό της Χίου, μέρος όπου πάντα επέστρεφε και που πολλές φορές τον ενέπνευσε. Σπούδασε Νομικά στο πανεπιστήμιο της Αθήνας και εργάστηκε στην Εμπορική Τράπεζα παίζοντας σημαντικό ρόλο στην οργάνωση της τράπεζας και του Ινστιτούτου Οικονομικής και Τραπεζικής Μορφώσεως. Εξέδωσε το σύγγραμμα «Τραπεζική Τεχνική» το 1970. Ποιήματά του πρωτοδημοσιεύτηκαν το 1933 στο περιοδικό Νέα Εστία. Ακολούθησαν δημοσιεύσεις σε πολλά λογοτεχνικά περιοδικά στην Ελλάδα και το εξωτερικό. Εξέδωσε δύο ποιητικές συλλογές: «Τα ποιήματα» το 1975 και «Espolio» το 1991. Ποιήματα του έχουν μελοποιηθεί από διάφορους συνθέτες μεταξύ των οποίων από τον Δ. Σαββόπουλο («Ταξίδι στα Κύθηρα», «Η μικρή Αννιώ»). Ο Γιάννης Κουγιούλης απεβίωσε το 2002.\nΓεννήθηκε στην Κομοτηνή το 1958 και από 4 ετών ζει μόνιμα στην Αθήνα, επιστρέφοντας όμως καθημερινά στην γενέθλια γη. Οι άνθρωποι που τον καθόρισαν ήταν οι γονείς του ( αναπόφευκτα ), ο θείος του Πλαστήρας Πενηντάρης, ο δάσκαλος του Ιωάννης Κανελλόπουλος, οι φίλοι του και ο Μάνος Χατζιδάκις, που διαμόρφωσε την οριστική του φυσιογνωμία. Είναι γιατρός και εργάζεται στο 1ο Νοσοκομείο ΙΚΑ. Δεν έχει καμία φιλοδοξία. Εύχεται και ελπίζει μόνο να έχει χρόνο για να ρεμβάζει και να εξακολουθήσει να τον ανέχεται η οικογένεια του. Αν, όπως ισχυρίζεται ο Μπόρχες, με τον Όμηρο ειπώθηκαν τα πάντα στην ποίηση, ο ίδιος έχει πλέον πειστεί οριστικά ότι με τον Νίκο Γκάτσο ειπώθηκαν τα πάντα στο ελληνικό τραγούδι\nΓεννήθηκε στην Ιωνική πόλη Τέω γύρω στο 572 π. Χ. Όταν η πόλη απειλήθηκε από τους Πέρσες, οι κάτοικοι εποίκησαν τα Άβδηρα. Ο Ανακρέων ήδη γνωστός ποιητής της μονωδίας προσκλήθηκε κι’ αυτός από τον Πολυκράτη στη Σάμο. Μετά τη δολοφονία του τυράννου το 522 π.Χ. πήγε στην Αθήνα. Η ποιητική του αύρα αγγίζει την επιφάνεια, όμως με χάρη για την οποία δικαίως υπερηφανευόταν: «χαρίεντα μεν γαρ άδω χαρίεντα δ’ οίδα λέξαι», απολαμβάνει τον έρωτα και το κρασί «ανυβρίστως» δημιουργώντας την παράδοση ότι πέθανε από ασφυξία καταπίνοντας μια ρόγα σταφύλι. (Το κείμενο για τον Ανακρέοντα έγραψε ο Κ. Μαρτινίδης)\nΜε το στίχο όπως και οι περισσότεροι Συνέλληνες ασχολούμαι από παιδί. Σαν φοιτητής στην κτηνιατρική σχολή Θεσ/νίκης μου δώθηκε η ευκαιρία και το ερέθισμα της συνεργασίας με το φίλο Μιχάλη Μιχαλέρη. Αποκορύφωμα αυτής της συνεργασίας αποτέλεσε για μένα η εργασία μας πάνω στον αρχαιοελληνικό ερωτικό λόγο (μετέγραψα ερωτικά ποιήματα της Σαπφούς, του Αρχίλοχου, του Ανακρέοντα, και άλλων, τα οποία μελοποίησε ο Μιχάλης). Η αρχαία Ελληνική λυρική ποίηση (έστω και στο ελάχιστο ποσοστό που διασώθηκε) αποτελεί θεωρώ φαινόμενο μοναδικό και φιλόδωρο στην παγκόσμια γραμματεία. Από εκείνη την προσπάθεια επιλέχθηκε το τραγούδι στο οποίο οφείλω τη μικρή μου συμμετοχή στο CD «Πυροβάτες», η «Φοραδίτσα» του Ανακρέοντα. Παράλληλα με το στίχο ασχολούμαι με τη συγγραφή λογοτεχνικών κειμένων και θεατρικών έργων\nΟ Γιώργος είναι αυτοδίδακτος μουσικός. Με το τουμπελέκι και τα άλλα κρουστά είναι συνήθως η ψυχή αλλά και ρυθμός της παρέας (είναι επίσης ειδήμων στα ανέκδοτα). Παίζει κατά καιρούς με διάφορες κομπανίες (κυρίως ρεμπέτικες). Εργάζεται ως φυσικός στη Μέση Εκπαίδευση


ClockSound | Sevdaliza - Live @ Volksbühne, Berlin\nSevdaliza - Live @ Volksbühne, Berlin\nΠαρασκευή 28 Σεπτεμβρίου 2018. Το Βερολίνο αρχίζει να παγώνει δειλά δειλά έπειτα από ένα πολύ ζεστό, σχεδόν καυτό καλοκαίρι για τα Βερολινέζικα δεδομένα. Η εβδομάδα τελείωσε και επιτέλους θα δω την Sevdaliza στο θέατρο της Volksbühne.\nΦεύγω γρήγορα γρήγορα από το γραφείο ώστε να είμαι εκεί στην ώρα μου και να παραλάβω τη διαπίστευσή μου. Η συναυλία γνωρίζω ότι είναι ήδη sold out!\nΚάθομαι αναπαυτικά στην θέση μου και λίγα λεπτά μετά τις 20:00 η παράσταση ξεκινάει. Χρησιμοποιώ την λέξη παράσταση γιατί το performance της Sevdaliza έχει έντονο το θεατρικό στοιχείο.\nΤα φώτα σβήνουν και την ακούμε να ερμηνεύει το Voodoov. Πολύ καλή επιλογή σκέφτομαι για την έναρξη του live! Τα φώτα ανάβουν και η Sevdaliza αναδύεται μέσα από μια σωρό μαύρα καλώδια που σου δίνουν την αίσθηση οτι ανεβαίνει σίγουρα μέσα από έναν σκοτεινό αλλά ταυτόχρονα αισθησιακό κόσμο. Τυλιγμένη με καφέ υφάσματα, μοιάζει σαν να την γεννάει η φύση. Δυνατή έναρξη!\nΠαρόλα αυτά ο φωτισμός νομίζω δεν είναι αυτός που θα την απογειώσει. Ο προβληματισμός μου με τα φώτα θα συνεχιστεί καθ'όλη την διάρκεια του live. Δεν μπορώ να γνωρίζω εάν ήταν σκηνοθετική οδηγία ή απλά χρησιμοποιήθηκαν τα βασικά φώτα του θεάτρου, σίγουρα όμως ήταν κάτι που μου έλειψε από την παράσταση.\nΌπως ανέφερα και προηγουμένως, το θεατρικό στοιχείο ήταν πολύ έντονο, επομένως τα φώτα παίζουν σημαντικό ρόλο, καθώς θα ενδυναμώσουν την ατμόσφαιρα και θα απογειώσουν την καλλιτέχνη. Σίγουρα πρόκειται για μια υπέροχη φωνή, με πολύ ενδιαφέρουσα μουσική και έντονη σκηνική παρουσία.\nΌταν όμως επιλέγεις να αλλάξεις 5 με 6 κοστούμια, να έχεις μια πανέμορφη μπαλαρίνα πάνω στην σκηνή, τα σκηνικά να αλλάζουν από έναν χορευτή απόλυτα καλυμμένο στα μαύρα, καταλαβαίνεις ότι δεν πρόκειται για ένα κλασικό gig με κιθάρες, drums, μπάσο και φωνή. Ίσως να ήταν σκηνοθετική οδηγία. Ίσως όχι. Πάντως ήταν κάτι που μου έλειψε καθ' όλη την διάρκεια της παράστασης.\nΦυσικά ακούστηκαν κομμάτια και από το "ISON" αλλά και από το τελευταίο EP της, "Τhe Calling".\nEπιγραμματικά να αναφέρω τα παρακάτω :\nHuman (αγαπημένo μου κομμάτι καθώς και των περισσότερων εάν κρίνω από την θετική ανταπόκριση και ενθουσιασμό του κοινού).\nΑυτό που αναγνωρίζω στην Sevdaliza είναι ότι προτείνει και συνδυάζει με έναν φρέσκο τρόπο το trip hop με το pop με το ηλεκτρονικό στοιχείο. Ίσως έχει να κάνει και με τις ρίζες της μιας και είναι από το Ιράν και την Ολλανδία. Σίγουρα είναι ένας πολύ ενδιαφέρον συνδυασμός που την κάνει ξεχωριστή!\nΜια πολύ όμορφη και απροσδόκητη στιγμή της παράστασης, ήταν όταν στην χορογραφία της προσέθεσε στοιχεία voguing dance! Το κοινό την επευφήμησε με έντονο ενθουσιασμό!\nΚάτι που μου έλειψε ακόμα, ήταν περισσότερα έγχορδα πάνω στην σκηνή. Στην εμφάνισή της στο Melt Festival τον Ιούλιο, στην σκηνή την συνόδευαν δυο βιολιά, τσέλο και βιόλα. Εδώ υπήρχε μόνο ένα τσέλο. Ο συνεργάτης της που φροντίζει τον ηλεκτρονικό ήχο, κατάφερε να εμπλουτίσει τον ήχο των εγχόρδων ψηφιακά, αλλά σίγουρα η φυσική παρουσία εγχόρδων είναι αναντικατάστατη.\nΤο ταλέντο της Sevdaliza είναι δεδομένο. Η συναυλία ήταν αξιοπρεπέστατη. Σίγουρα όμως μου έλειψε έντονα η μυσταγωγική ατμόσφαιρα που ένιωσα στο Melt που παρότι τότε ήμασταν σε εξωτερικό χώρο, κατάφερε να μας το περάσει και να μας καθηλώσει. Αντιθέτως στην Volksbühne δεν λειτούργησε καθ' όλη την διάρκεια της συναυλίας, παρά σε στιγμές. Σίγουρα είναι μια καλλιτέχνιδα με πολλές προοπτικές εξέλιξης και ανυπομονώ να την ξαναδώ στο μέλλον.\n03/10/2018 | Author: Maria Polydoropoulou


Κίνα 200SVL-SP Μεγάλες ποσότητες αντλίας κοπριάς Κατασκευαστές\nShijiazhuang Soarho Machinary Co.,Ltd [Hebei,China] Είδος Επιχείρησης: Μέσο , Κατασκευαστής , Εμπορική Εταιρεία Κύριες Αγορές: Αφρική , Αμερική , Ασία , Καραϊβικής , Ανατολική Ευρώπη , μέση Ανατολή , Βόρεια Ευρώπη , Ωκεανία , Δυτική Ευρώπη , Παγκόσμιος Εξαγωγέας: 21% - 30% certs: ISO14001, CE Περιγραφή: 200 χιλιοστά μέγεθος αντλία καουτσούκ αντλία κεραυνό,Επιμήκυνση της αντλίας κοπής,Μονάδα αντλίας γεώτρησης\nΣπίτι > Προϊόντα > Κατακόρυφη φυγοκεντρική αντλία κοπριάς > SP Αντλία κοπριάς κοπής > 200SVL-SP Μεγάλες ποσότητες αντλίας κοπριάς\n 200SVL-SP Μεγάλες ποσότητες αντλίας κοπριάς\nΤο 200SVL-SP είναι μια αντλία ρευστού κάθετης φυγοκεντρικής λάμας μεγέθους 200mm . Αυτή η αντλία λάσπης λάσπης λάμας άξονα εφαρμόζεται ευρέως στην επεξεργασία λυμάτων, μεταλλουργία, εξόρυξη, άνθρακα, εργοστάσιο παραγωγής ηλεκτρικής ενέργειας, βιομηχανίες οικοδομικών υλικών και ούτω καθεξής. Είναι μια απλή αντλία κοπριάς σκουριάς που βυθίζεται στο νερό για να λειτουργήσει. Η αντλία p δεν χρειάζεται στεγανοποίηση άξονα ή νερό στεγανοποίησης. Είναι σε θέση να λειτουργήσει κανονικά υπό συνθήκες ανεπαρκούς όγκου αναρρόφησης. Και i t είναι σχεδιασμένο για την παροχή λειαντικών, μεγάλων σωματιδίων και υψηλής πυκνότητας πολτών. Τα υγρά μέρη αυτής της αντλίας τύπου είναι κατασκευασμένα από ανθεκτικό σε τριβή μέταλλο.\n2. Η περιστροφή είναι διπλή αναρρόφηση ημι-ανοιχτή δομή, υιοθετεί ανθεκτικό στη φθορά υψηλό χρωμίου κράμα .\n3. Η αντλία ανήκει στη σειρά αντλιών υδαρούς κοπριάς υψηλής αντοχής, το συγκρότημα εδράνου της είναι δομή τύπου κυλίνδρου, το έδρανο μπορεί να λιπαίνεται με γράσο .\n200 χιλιοστά μέγεθος αντλία καουτσούκ αντλία κεραυνό , Επιμήκυνση της αντλίας κοπής , Μονάδα αντλίας γεώτρησης , 65 χιλιοστά μέγεθος αντλία καουτσούκ αντλία κεραυνό , 300 χιλιοστά μέγεθος αντλία καταιωνιστή αντλία , 100 χιλιοστά μέγεθος αντλία κοπριά για εξόρυξη , 150 χιλιοστά Μέγεθος Lenthening Sump καουτσούκ αντλία , 150mm αντλία καουτσούκ αντλία καουτσούκ


ΦΩΤΟΓΡΑΦΙΚΑ ΝΤΟΚΟΥΜΕΝΤΑ ΑΠΟ ΤΗΝ «ΚΡΙΣΗ». Ο ΠΑΝΤΕΛΙΔΗΣ ΧΑΘΗΚΕ ΚΑΤΩ ΑΠΟ ΠΑΝΕΡΙΑ ΜΕ ΛΟΥΛΟΥΔΙΑ ΣΤΗΝ ΠΙΣΤΑ ΤΟΥ ΚΕΝΤΡΟΥ. ...\nΑντιδράσεις έχουν προκαλέσει στην κοινή γνώμη οι φωτογραφίες που δείχνουν τον λαϊκό τραγουδιστή Παντελή Παντελίδη να καλύπτεται από λουλούδια στην πίστα του νυχτερινού κέντρου, όπου εμφανίζεται. Το σχήμα Βανδή – Παντελίδης – Μαρτάκης εμφανίζεται κάθε Παρασκευή και Σάββατο στην Πύλη Αξιού στη Θεσσαλονίκη και γνωρίζει μεγάλη επιτυχία. Στις φωτογραφίες ο τραγουδιστής διακρίνεται με δυσκολία πίσω από έναν μεγάλο σωρό από πανέρια με λουλούδια που έχουν πέσει βροχή στην πίστα. «Ποια κρίση;», σχολιάζουν οι περισσότεροι χρήστες στο Facebook και το twitter, επικρίνοντας την σπατάλη και την επίδειξη....\nΑπόwww.platy-kalamatas-messinias.grPosted at 8:30:00 π.μ.


www.Vres.gr - ΜΕΤΑΛΛΙΚΑ ΕΞΑΡΤΗΜΑΤΑ ΑΚΡΙΒΕΙΑΣ\nΑναζήτηση με επιτήδευμα ΜΕΤΑΛΛΙΚΑ ΕΞΑΡΤΗΜΑΤΑ ΑΚΡΙΒΕΙΑΣ\nΓΕΛΑΔΑΚΗΣ ΒΑΣΙΛΗΣ GELADAKIS\nΗ εταιρία Αφοί Γελαδάκη ξεκίνησε από τον Μιχαήλ Γελαδάκη εν έτη 1962 με κύρια απασχόληση τις Μεταλλικές κατασκευές και Αλουμινοκατασκευές.Το 1975 με την αγορά Ελασματουργικων Μηχανημάτων μπήκε δυναμικά στο χώρο κοπής και διαμόρφωσης ελασμάτων...\nΑΤΤΙΚΗΣ ΑΓΙΟΣ ΔΗΜΗΤΡΙΟΣ ΓΕΛΑΔΑΚΗΣ ΒΑΣΙΛΗΣ\nΑΤΤΙΚΗΣ ΠΕΙΡΑΙΑΣ TURBOMED AΕ\nΑΤΤΙΚΗΣ ΠΕΙΡΑΙΑΣ TURBOMED Α.Ε.\nΘΕΣΣΑΛΟΝΙΚΗΣ ΛΑΓΚΑΔΑΣ ΑΦΟΙ ΠΛΟΥΜΗ ΟΕ\nΑΤΤΙΚΗΣ ΑΘΗΝΑ ΒΙΟΜΕΤΕΞ ΟΕ\nΑΤΤΙΚΗΣ ΑΘΗΝΑ ΚΑΡΑΧΑΛΙΟΥ ΑΦΟΙ ΚΑΤΕΜΕΞ ΟΕ\nΑΤΤΙΚΗΣ ΠΑΙΑΝΙΑ Π.ΓΟΥΝΑΣ Κ.ΕΝΕΖΛΗΣ Ο.Ε.\nΑΤΤΙΚΗΣ ΝΕΑ ΙΩΝΙΑ ΠΑΛΟΓΛΟΥ Κ & Β Α.Ε.\nΑΤΤΙΚΗΣ ΤΑΥΡΟΣ ΣΑΚΕΛΛΑΡΙΔΗΣ ΑΡΙΣΤΕΙΔΗΣ\nΑΤΤΙΚΗΣ ΠΕΡΙΣΤΕΡΙ ΤΡΑΝΟΥΛΙΔΗ ΥΙΟΙ\nΒΟΙΩΤΙΑΣ ΟΙΝΟΦΥΤΑ ΤΣΑΜΗΣ Χ ΓΚΙΟΝΟΥΛΙΑΝ Α ΟΕ - KRAUFF\nΑΤΤΙΚΗΣ ΑΘΗΝΑ ΧΑΤΖΗΚΟΤΟΥΛΑΣ ΙΩΑΝΝΗΣ\nPOLOS HOTEL ADAMANT SUITES HOTEL FOLITSA VILLA PENNY LA STELLA IDOL CAFE-RESTAURANT MASTERPACK - ΠΛΑΣΤΙΣΑΚ Α.Β.&Ε.Ε. VIOMEL MEDILCO HELLAS S.A. ΔΙΚΗΓΟΡΙΚΟ ΓΡΑΦΕΙΟ ΑΡΩΓΗ


Η ιδιοφυία του Ben Frost και τα συνθεσάιζερ του Chris Clark - POPAGANDA\nΣτα τέλη Αυγούστου ο Ben Frost ανέβασε στο bandcamp του τέσσερα απ’τα αρκετά soundtrack που έχει υπογράψει τα τελευταία χρόνια. Το καθένα απ’αυτά αποτελεί σημαντική προσθήκη στην ήδη πλούσια δισκογραφία ενός απ’τους σημαντικότερους συνθέτες, πειραματιστές, παραγωγούς των ημερών μας, ο οποίος για δίσκους όπως τα Theory of Machines και By The Throat έχει δικαιωματικά κερδίσει μια θέση δίπλα σε ονόματα όπως ο Tim Hecker, Fennesz αλλά και Swans.\nΜε τους τελευταίους έχει άλλωστε μια δηλωμένη σχέση αγάπης απ’τις μέρες του Theory of Machines ενώ αυτή την περίοδο η σχέση του με τους Swans πάει ακόμα παραπέρα, αφού ο πολυαναμενόμενος καινούργιος δίσκος του, γίνεται με τον Thor Harris (ο “βίκινγκ” της μπάντας, για όσους έχουν παρακολουθήσει τις πρόσφατες συναυλίες τους) να αναλαμβάνει ρόλο συμπαραγωγού και να γράφει στο twitter ότι πρόκειται για το σπουδαιότερο δίσκο της σύγχρονης εποχής. Πέρα από τις υπερβολές όμως, ο Frost μοιάζει να κουβαλάει στο μυαλό του μια βίαιη συνάντηση του Arvo Part με το μέταλ που σχολιάζει ο Καραμπεάζης στη στήλη του, Rumore Bianco.\nΗ πιο πλήρης από τις τέσσερις αυτές κυκλοφορίες είναι το Far, η μουσική δηλαδή που έφτιαξε το 2010 για την ομώνυμη παράσταση της χορευτικής ομάδας Random Dance του Wayne McGregor. Ακόμα και χωρίς τις χορευτικές εικόνες της παράστασης, η μουσική του Frost ισορροπεί για άλλη μια φορά υποδειγματικά μεταξύ της (νέο) κλασσικής μουσικής και του hardcore, με τα φωνητικά να παίζουν σημαντικό ρόλο για πρώτη φορά στην δισκογραφία του.\nΟ Ben Frost έχει δικαιωματικά κερδίσει μια θέση δίπλα σε ονόματα όπως ο Tim Hecker, Fennesz αλλά και Swans.\nΤο σάουντρακ του Sleeping Beauty της Julia Leigh, είναι μια μάλλον εύκολη δουλειά για τα δεδομένα του Frost, αλλά με τις ατμόσφαιρες που έχει δημιουργήσει εδώ δικαιολογεί τους ισχυρισμούς περί ηχητική συγγένειας και συνθετικής ποιότητας με τον «πολύ» Tim Hecker. Πολύ μεγαλύτερο ενδιαφέρον παρουσιάζει το Invisibles, το σάουντρακ δηλαδή της ταινίας μικρού μήκους των Γκαέλ Γκαρσία Μπερνάλ και Μαρκ Σίλβερ. Εδώ η μουσική βασίζεται στο prepared piano που μάθαμε καλά τα τελευταία χρόνια χάρις στις πρώτες κυκλοφορίες του Hauschka αλλά αποτελεί και τρανή απόδειξη ότι το φλερτ του με το θόρυβο δεν γίνεται ελλείψει συνθετικών γνώσεων.\nΤο υλικό του Invisibles δεν θα το “χάριζε” εύκολα κανείς διάσημος συνθέτης κινηματογράφου σε μια ταινία που, παρόλη την εμπλοκή της Διεθνούς Αμνηστίας στο project, δεν προοριζόταν για τις μεγάλες κινηματογραφικές αίθουσες. Τέλος, το Black Marrow κλείνει αυτόν τον ιδιότυπο κύκλο κυκλοφοριών φανερώνοντας και το τελευταίο απ’τα μουσικά προσωπεία του Φροστ.\nΗ μουσική εδώ (για την ομώνυμη παράσταση της χορευτικής ομάδας Chunky Move) βασίζεται αποκλειστικά στο θόρυβο και στις συχνότητες και προφανώς δεν αποτελεί εύκολο άκουσμα. Συνολικά όμως, ακόμα κι αν έχετε προσπεράσει όλες τις προηγούμενες του δουλειές, αυτές οι τέσσερις ψηφιακές κυκλοφορίες επαρκούν για να κατανοηθεί το μέγεθος του Μπεν Φροστ.\nΑπό τη μόδα των αναλογικών συνθεσάιζερ που χαρακτήρισε μουσικά τα τελευταία χρόνια (κι ειδικότερα το 2012), το Iradelphic του Clark αποτελεί δίσκο-παρακαταθήκη της σκηνής. Ο Clark είναι απ’τα παλιά και μεγάλα χαρτιά της Warp και η δισκογραφία του αποτελεί κατά κάποιο τρόπο ένα μικρό αίνιγμα εξαιτίας της μανίας του με το IDM που μπορεί να τον οδήγησε μερικές φορές σε αριστουργήματα (π.χ. το Body Riddle του 2006) αλλά δεν απέφυγε και μεγάλες βλακείες όπως το Clarence Park του 2001.\nΗ τολμηρή αλλαγή του ήχου του στο Iradelphic είναι ο σωστός ορισμός μουσικής γενναιότητας κι όχι το να καλέσεις τον Μπόουι να κάνει φωνητικά και τον Τζέιμς Μέρφι να αναλάβει την παραγωγή. Αυτό λέγεται “συνταγή εγγυημένης επιτυχίας” κι ας είμαι απ’αυτούς που εγκρίνουν το πασίγνωστο πια τραγούδι που έχουμε ήδη συζητήσει στην Popaganda.\nΜια καλή αφορμή να τον ξαναθυμηθούμε αποτελεί αρχικά το Iradelphic Sessions που μπορείτε να κατεβάσετε ελεύθερα από εδώ. Με μια πρώτη ακρόαση των έξι κομματιών που περίσσεψαν απ’τον ολοκληρωμένο δίσκο μπορείς να μαντέψεις με σιγουριά ότι ο Clark έκοψε τις πιο “εύκολες” συνθέσεις, αυτές που δεν είχαν έντονο το ίχνος του πειραματισμού αν και το As The Circle Closes μπορώ να το φανταστώ να ταιριάζει με τη ροή του Iradelphic. Χωρίς να μπορείς να το χαρακτηρίσεις απαραίτητο, τα sessions ενισχύουν το επιχείρημα ότι ο συγκεκριμένος μουσικός βρήκε επιτέλους τον ήχο του.\nΗ τολμηρή αλλαγή του ήχου του στο Iradelphic είναι ο σωστός ορισμός μουσικής γενναιότητας κι όχι το να καλέσεις τον Μπόουι να κάνει φωνητικά και τον Τζέιμς Μέρφι να αναλάβει την παραγωγή.\nΗ σημαντικότερη κυκλοφορία του όμως είναι το διπλό (ή τετραπλό αν είστε vinyl junkies) Feast/Beast με remixes που έχει κάνει ο ίδιος σε άλλους και άλλοι σε αυτόν. Το πλούσιο υλικό αυτής της συλλογής καταφέρνει να φωτογραφίσει πολύ ικανοποιητικά την ιδιαίτερη μουσική πορεία του που αναφέραμε πριν. Η αναφορά και μόνο των ονομάτων φτάνει για να πείσει: Massive Attack, Depeche Mode, Nathan Fake, Nils Frahm, Battles, Maximo Park, Amon Tobin κτλ.\nΜε λίγα λόγια, το Feast/Beast είναι μια από τις σπάνιες συλλογές με remixes που είναι απαραίτητη σε όσους παρακολουθούν τον ίδιο, τη Warp και την ηλεκτρονική μουσική γενικότερα. Όσοι ετοιμάζονται να ψηφίσουν το φετινό δίσκο του Jon Hopkins ως τον καλύτερο δίσκο του 2013, οφείλουν να ακούσουν τη συγκεκριμένη συλλογή και θα καταλάβουν γιατί περιοδεύει αυτή την εποχή μαζί με τον δημιουργό του Immunity.


Δελτίο των 11: Θα γίνει χαμός. Άρχισε ο πραγματικός πόλεμος\nΑυτό το φθινόπωρο δεν θα πέσουν μόνο τα φύλλα από τα δέντρα\nΟ πρόεδρος του ΛΑΟΣ Γ. Καρατζαφέρης, έδωσε οδηγίες σήμερα, στον ευρωβουλευτή του κόμματος Γ. Σαλαβράκο, να ζητήσει από την Επιτροπή τα στοιχεία για τη φοροδιαφυγή των ελληνικών εκδοτικών επιχειρήσεων και για τις οφειλές τους σε Ταμεία και Τράπεζες.\nΘα βγουν όλα στη φόρα, για το παρακράτος και την παραεξουσία που έχουν ρημάξει το λαό και το έθνος.\nO Πρόεδρος του ΛΑ.Ο.Σ. κ. Γ. Καρατζαφέρης, μιλώντας στο Ρ/Φ Flash 96 μεταξύ άλλων, τόνισε:\n-Είμαι αποφασισμένος να πω τις αλήθειες πιο δυνατά. Ερωτώ γιατί η τρόικα, ενώ πιέζει για είσπραξη των φόρων, ανέχεται και δέχεται οι καναλάρχες και οι διάφοροι εκδότες- επιχειρηματίες, να χρωστούν εκατομμύρια σε φόρους; Διότι δι’ αυτού του τρόπου, ελέγχουν το σύστημα και χειραγωγούν την πληροφόρηση. «Βγείτε και πείτε αυτό, γιατί αλλιώς…». Και βγαίνουν τα κανάλια στα δελτία των 8 και λένε αυτά που λένε… Δεν πρέπει ο ελληνικός λαός να μάθει την αλήθεια; Έδωσα ήδη εντολή στον ευρωβουλευτή μας τον κ. Σαλαβράκο, να καταθέσει ερώτηση στο ευρωκοινοβούλιο, γιατί η τρόικα ανέχεται να χρωστάνε οι καναλάρχες και οι επιχειρηματίες εκδότες. Γιατί έγινε με κινηματογραφική ταχύτητα, ο διαχωρισμός και η πώληση του υγιούς κομματιού της ΑΤΕ, σε συγκεκριμένο επιχειρηματία; Γιατί έπρεπε να καθαρίσουμε την ΑΤΕ με τέτοιο τρόπο; Τι αντιπαροχή έλαβε ο κ. Σαμαράς γι’ αυτό;\n- Αυγούστου 21, 2012\nΑφήγηση της Ιωαννας Κουσκουση για τη σύλληψή της επειδή δεν φορούσε μάσκα....! "ΘΑ ΓΙΝΕΙΣ ΤΟ ΠΑΙΧΝΙΔΑΚΙ ΜΑΣ ΤΩΡΑ.... 💥...Κι έβαζε τα χέρια μου στο π@πάρι του να το πιάνω... ΕΖΗΣΑ ΜΙΑ ΚΟΛΑΣΗ.. - *ΒΙΝΤΕΟ>>* *https://www.brighteon.com/channels/askitis* *https://www.brighteon.com/de958429-4176-439a-86ea-40e639c60ea4 💥*


ΒΑΛΚΑΝΙΚΟ ΠΕΡΙΣΚΟΠΙΟ: «Οργή ξέσπασε στην Κύπρο για την κοινή άσκηση με τον ισραηλινό στρατό», ισραηλινό δημοσίευμα\n«Οργή ξέσπασε στην Κύπρο για την κοινή άσκηση με τον ισραηλινό στρατό», ισραηλινό δημοσίευμα\nΗ αντιπολίτευση στην Κύπρο (ΑΚΕΛ) καταδίκασε την κοινή στρατιωτική άσκηση «Αγαπήνωρ-2022» και υποστήριξε ότι «θα πρέπει να αποφευχθεί η συνεργασία με έναν ξένο στρατό με ιστορικό κατοχής και εγκλημάτων πολέμου», γράφει η ισραηλινή Maariv.\nΤο κόμμα της αξιωματικής αντιπολίτευσης στην Κύπρο (ΑΚΕΛ) χαρακτήρισε την κοινή στρατιωτική άσκηση με τον Ισραηλινό Στρατό -IDF , η οποία ολοκληρώθηκε σήμερα (χθες) Παρασκευή, ως «μια επικίνδυνη εξέλιξη για τη χώρα».\n«Η Κύπρος θα πρέπει να απέχει από τη συνεργασία με έναν ξένο στρατό με ιστορία κατοχής, αποικισμού, εγκλημάτων πολέμου και παραβιάσεις των διεθνών νόμων, όλα αυτά μας θυμίζουν την τουρκική κατοχή του νησιού».\nΠολλοί στην Κύπρο υποστηρίζουν ότι το γεγονός ότι η χώρα φιλοξενεί διεθνείς στρατιωτικές ασκήσεις θα μπορούσε να δώσει το δικαίωμα να ενωθούν στην αντιπολίτευση στην Τουρκία - αλλά το κόμμα απορρίπτει αυτήν την άποψη.\n«Ούτε η στρατιωτικοποίηση των περιφερειακών μας συνεργασιών ούτε η μετατροπή της Εθνοφρουράς μας σε υποστηρικτικό ισραηλινό στρατιωτικό προσωπικό εξυπηρετούν τα συμφέροντα και την ασφάλεια της χώρας μας και του λαού μας», αναφέρεται στην ανακοίνωση.\nΤην ίδια ώρα, τα τοπικά ΜΜΕ αναφέρουν ότι καθ' όλη τη διάρκεια της άσκησης, ντόπιοι που ζουν στην περιοχή της έχουν επανειλημμένα παραπονεθεί για τον θόρυβο των στρατιωτικών οχημάτων και τον θόρυβο του πυροβολικού.\n«20 μαχητικά αεροσκάφη πέρασαν σε χαμηλό υψόμετρο από πάνω μας για σχεδόν μια εβδομάδα», είπε στη «Walla!» μια Ισραηλινή που ζει κοντά στην Πάφο, «Ο μεγάλος θόρυβος ακουγόταν όλη την εβδομάδα, αλλά η πλειοψηφία ήταν υπέρ των ασκήσεων γιατί καταλαβαίνουν ότι πρόκειται για επίδειξη δύναμης κατά της Τουρκίας».\nΠροσθέτει ότι υπάρχουν διαφορές ανάμεσα σε αυτά που παρουσιάζονται στα ΜΜΕ.\n«Από τη μια έγραφαν ότι ήταν καθησυχαστικό ότι το Ισραήλ υποστήριζε την Κύπρο, από την άλλη τόνιζαν την παλαιστινιακή πλευρά και έγραφαν ότι το Ισραήλ κατέχει κράτος».\nΑπαντώντας στις εσωτερικές αντιδράσεις, το Υπουργείο Εξωτερικών της Κύπρου εξέδωσε ανακοίνωση την Τρίτη στην οποία τόνισε ότι η άσκηση είχε σκοπό να αυξήσει την ετοιμότητα της Εθνικής Φρουράς για άμυνα και τονίζοντας ότι «η άσκηση βασίζεται σε υποθετικά σενάρια και δεν στρέφεται εναντίον καμίας άλλης χώρας στην περιοχή.\nΤο κυπριακό υπουργείο Εξωτερικών πρόσθεσε ότι «οι αμυντικές δυνατότητες της Κύπρου είναι απολύτως αμυντικές, καθώς αντιμετωπίζει μια συνεχή απειλή για το έδαφός της από τις τουρκικές δυνάμεις κατοχής και δεν αποτελεί απειλή για τους εταίρους μας στην περιοχή».\nΕτικέτες Ισραήλ, Κύπρος, Στρατός


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Επιστολή καταπέλτης του καπετάν Νικηφόρου του ΕΛΑΣ για τη Μακεδονία\nΈπαρση σημαίας στην Αγόριανη (Μάρτιος 1943).\nΌπλα παρουσιάζουν –με τον αντάρτικό τρόπο που είχε καθιερώσει ο Άρης- ο Χ, Κουρέλης από τη Λαμία, και ο Γ. Μέτος από τη Στρώμη. Στη σημαία ο Νικηφόρος.\nΤι λένε άραγε λένε για αυτά που γράφει, ο με περγαμηνές Καπετάνιος του ΕΛΑΣ, οι σημερινοί «αριστεροί» της «πρώτης φοράς αριστερά»;;;;\nΑναρτήθηκε από kgrek στις 11:40 π.μ.\nΕτικέτες ΕΘΝΙΚΑ ΘΕΜΑΤΑ, ΙΣΤΟΡΙΚΑ ΘΕΜΑΤΑ, ΜΑΚΕΔΟΝΙΑ


«Κλείδωσαν» οι αυτοδυναμίες στις οικονομικές επιτροπές | Η Εφημερίδα των Συντακτών\nΣτιγμιότυπο από τη χθεσινή συνάντηση του υπουργού Εσωτερικών Τ. Θεοδωρικάκου με τους περιφερειάρχες\nΕΝΤΥΠΗ ΕΚΔΟΣΗ 16.07.2019, 16:46\nΣτις επόμενες 48 ώρες αναμένεται το υπουργείο Εσωτερικών να έχει ολοκληρώσει τη σύνταξη της ρύθμισης περί «κυβερνησιμότητας» των δήμων και των περιφερειών. Ενδεχομένως, διευκρινίζουν αρμόδιες πηγές, η προωθούμενη ρύθμιση να συμπεριληφθεί στο πρώτο νομοσχέδιο που θα καταθέσει η κυβέρνηση στη Βουλή, συγκεκριμένα στις 23 Ιουλίου.\nΠροηγουμένως, οι αλλαγές στον «Κλεισθένη» θα εξεταστούν από τον ίδιο τον πρωθυπουργό Κυρ. Μητσοτάκη, ενώ θα κοινοποιηθούν και στα συλλογικά όργανα της Αυτοδιοίκησης (ΕΝΠΕ και ΚΕΔΕ).\nΑν και μέχρι πρότινος θεωρούνταν δεδομένο ότι η εν λόγω ρύθμιση θα συμπεριληφθεί στο πρώτο κυβερνητικό νομοσχέδιο, το ενδεχόμενο να μετατεθεί για λίγο χρονικά δημιουργεί την αίσθηση ότι το υπουργείο αναζητά τη φόρμουλα ισορροπίας μεταξύ ενός δεξιάς αντίληψης δημαρχοκεντρικού ή περιφερειαρχοκεντρικού μοντέλου διοίκησης και της τήρησης της συνταγματικής τάξης. Αλλωστε ο αρμόδιος υπουργός Τ. Θεοδωρικάκος έχει υπογραμμίσει ότι η προωθούμενη ρύθμιση πρέπει να είναι «συνταγματικά εντάξει».\nΑυτό που θεωρείται «κλειδωμένο» μετά και τη χθεσινή –περίπου τρίωρη– συνάντηση του υπουργού Εσωτερικών με τους περιφερειάρχες που εκλέχθηκαν στις πρόσφατες αυτοδιοικητικές εκλογές (παρευρέθηκαν 12 περιφερειάρχες, απουσίαζε ο περιφερειάρχης Δυτ. Μακεδονίας Γ. Κασαπίδης) είναι η διασφάλιση αυτοδυναμίας της παράταξης του περιφερειάρχη ή του δημάρχου στη σύνθεση των οικονομικών (και άλλων κρίσιμων) επιτροπών.\nΣύμφωνα με πληροφορίες της «Εφ.Συν.», περιφερειάρχες πρότειναν στον υπουργό να προβλεφθεί αυτοδυναμία τριών πέμπτων, όπως ισχύει με τον «Καλλικράτη», για τις τρέχουσες θητείες. Επικρατούσα άποψη είναι ότι οι αποφάσεις των οικονομικών επιτροπών πρέπει να επικυρώνονται και από τα περιφερειακά ή δημοτικά συμβούλια και να μην παρακάμπτονται.\nΣτο θέμα αυτό, η συζήτηση εστίασε στο πόσες ψηφοφορίες θα απαιτηθεί να διεξαχθούν από τα συμβούλια και εάν σε κάποια φάση ψηφοφορίας θα απαιτηθεί σχετική –και όχι απόλυτη– πλειοψηφία προκειμένου να εγκριθεί η εισήγηση της οικονομικής επιτροπής.\nΗ συναντίληψη που επικράτησε μεταξύ υπουργού και περιφερειαρχών στην ανάγκη διασφάλισης της «κυβερνησιμότητας» ήταν εξαρχής αναμενόμενη. Αλλωστε, 11 από τους 13 περιφερειάρχες υποστηρίχτηκαν από τη Ν.Δ. και ένας 12ος ήταν «αντάρτης» της Ν.Δ. Η προωθούμενη ρύθμιση αναμένεται όχι μόνο να τροποποιεί τον «Κλεισθένη» αλλά και να «ακουμπά» στον Κώδικα Δήμων και Κοινοτήτων.\nΗ περίπτωση Ζέρβα\nΤο παράδειγμα που φαίνεται ότι επικαλούνται με κάθε αφορμή οι αιρετοί και των δύο βαθμών αυτοδιοίκησης ως ενδεικτικό της «ακυβερνησίας» που… συνεπάγεται η απλή αναλογική είναι αυτό του Δήμου Θεσσαλονίκης. Απασχόλησε και τη χθεσινή συζήτηση η περίπτωση του νεοεκλεγέντος δήμαρχου, Κ. Ζέρβα, που εξέλεξε 7 σύμβουλους σε σύνολο 49 εδρών, επικρατώντας του αντιπάλου του με ανατροπή μεταξύ πρώτου και δεύτερου γύρου.\nΣυγκριτικά με τους δήμους –όπου 229 δήμαρχοι εκλέχθηκαν στον δεύτερο γύρο, με τους 68 εξ αυτών να κάνουν την ανατροπή και να εκλέγονται με λιγότερους συμβούλους από τους αντιπάλους τους– είναι πιο «ομαλή» η κατάσταση στις περιφέρειες:\n■ 6 περιφερειάρχες εκλέχθηκαν από τον πρώτο γύρο πετυχαίνοντας αυτοδυναμία στα περιφερειακά συμβούλια. Οι 5 στηρίχτηκαν από τη Ν.Δ. (Aπ. Τζιτζικώστας στην Κ. Μακεδονία, Γ. Κασαπίδης στη Δυτ. Μακεδονία, Αλ. Καχριμάνης στην Ηπειρο, Κ. Αγοραστός στη Θεσσαλία, Γ. Χατζημάρκος στο Ν. Αιγαίο) και ένας από ΚΙΝ.ΑΛΛ.-ΣΥΡΙΖΑ (Στ. Αρναουτάκης στην Κρήτη).\n■ 6 περιφερειάρχες εκλέχθηκαν στον δεύτερο γύρο, έχοντας εκλογικό προβάδισμα από την πρώτη Κυριακή και σχετικές (και όχι απόλυτες) πλειοψηφίες στα περιφερειακά συμβούλια. Τρεις εξ αυτών (Χρ. Μέτιος στην Αν. Μακεδονία-Θράκη, Ρόδη Κράτσα στο Ιόνιο και ο «αντάρτης» της Ν.Δ., Κ. Μουτζούρης, στο Β. Αιγαίο) θα συναντήσουν στα έδρανα της μείζονος αντιπολίτευσης σε παρατάξεις προερχόμενες ή υποστηριζόμενες από τη Ν.Δ. Επομένως, η «ενθάρρυνση των συνεργασιών» από πλευράς υπουργείου Εσωτερικών πιθανότατα να βρει ευήκοα ώτα και στο πλαίσιο της κομματικής πειθαρχίας.\n■ 1 περιφερειάρχης έχει εκλέξει ίσο αριθμό εδρών με τον αντίπαλό του. Πρόκειται για τον Π. Νίκα στην Πελοπόννησο που έχει εκλέξει 17 συμβούλους, όσους και ο νικητής του πρώτου γύρου, Π. Τατούλης.\nΗ συζήτηση στη χθεσινή συνάντηση του κ. Θεοδωρικάκου με τους περιφερειάρχες επεκτάθηκε και σε ένα σύνολο άλλων θεμάτων. Ο υπουργός τόνισε ότι για την κυβέρνηση οι περιφέρειες αποτελούν «βασικό πυλώνα για την ανάπτυξη, την ενίσχυση των επενδύσεων και της απασχόλησης, την κοινωνική συνοχή και την εξυπηρέτηση των πολιτών» και δεσμεύτηκε για απόλυτη συνεργασία.\nΑναμένεται νεότερη και εφ’ όλης της ύλης συνάντηση του κ. Θεοδωρικάκου με τους περιφερειάρχες σε επόμενο χρόνο, αλλά και επισκέψεις του υπουργού σε καθεμία περιφέρεια. Στόχος είναι να διαμορφωθεί για κάθε περιφέρεια «ένα ολοκληρωμένο, χειροπιαστό σχέδιο με έργα, δράσεις, παρεμβάσεις που να ανταποκρίνεται στις ανάγκες των πολιτών και της περιοχής».\nΤα θέματα που απασχολούν τους περιφερειάρχες συνόψισε σε δήλωσή του ο πρόεδρος της ΕΝΠΕ, Κ. Αγοραστός. Χαρακτήρισε «εθνικό και κοινωνικό συμφέρον» την κυβερνησιμότητα στις περιφέρειες και τόνισε: «Στα πλαίσια αυτά η κυβερνησιμότητα διασφαλίζεται με πόρους, ανθρώπινους και οικονομικούς, περιφερειακή διακυβέρνηση, αντιμετώπιση των παγίων και χρονίων στρεβλώσεων στην Αυτοδιοίκηση, ξεκαθάρισμα αρμοδιοτήτων, ποιος κάνει τι, πότε και με ποιους πόρους».\nΚΟΙΝΩΝΙΑ 22.08.2016, 14:10\nΣτα σκαριά το σχέδιο για λεπτή χειρουργική ανάπλαση\nΤην ανάπλαση της περιοχής στα Προσφυγικά της λεωφόρου Αλεξάνδρας μελετά η Περιφέρεια Αττικής, χωρίς να θιγούν ο ιστορικός χαρακτήρας της γειτονιάς, οι ιδιοκτησίες και ο κοινωνικός τους ρόλος. Την ίδια ώρα η...\nΚΟΙΝΩΝΙΑ 20.05.2016, 06:48\nΑυστηρά κριτήρια για επαγγελματίες αγρότες\nΑυστηροποιείται ο ορισμός τού κατ’ επάγγελμα αγρότη, με το ποσοστό επί του ετήσιου εισοδήματος που απαιτείται να αποκομίζει ένας παραγωγός από αγροτική δραστηριότητα, ώστε να χαρακτηρίζεται «επαγγελματίας...


5 Μαθήματα Ισότητας από την Επτάχρονη Κόρη Μου | αθηΝΕΑ\n5 Μαθήματα Ισότητας από την Επτάχρονη Κόρη Μου\nΣτις αρχές αυτής της περίεργης και ιδιαίτερα αγχωτικής περιόδου είχα βάλει κάποιους ρεαλιστικούς στόχους για την καραντίνα. Θα μάθαινα η ίδια κάποια πράγματα, θα διάβαζα τα βιβλία που δεν είχα προλάβει, θα έκανα αλλαγές στο σπίτι μου και διάφορα άλλα που λίγο-πολύ έγιναν. Αυτό που σίγουρα δεν είχα υποψιαστεί είναι ότι θα μάθαινα από την επτάχρονη κόρη μου περί ισότητας. Τα πράγματα θα έπρεπε να είναι αντίστροφα, όχι;\nΜάθημα πρώτον: Η αποδοχή της έλλειψης γυναικείων προτύπων στα ΜΜΕ\n“Γιατί δεν έχει κορίτσια εδώ;”, με ρώτησε, δείχνοντάς μου την κυριακάτικη εφημερίδα μας. Μ’ ένα γρήγορο σκάνινγκ είδα ότι είχε δίκιο. Βρήκα μία γυναίκα και επτά άντρες στο πρωτοσέλιδο και το χειρότερο είναι ότι δεν το είχα καν παρατηρήσει. Έπρεπε να μου το κάνει θέμα εκείνη. Δίπλα ήταν ένα γυναικείο περιοδικό. “Είναι όλες εκεί;”, με ρώτησε επίμονα, κάνοντας όλη την κουβέντα ακόμη χειρότερη. Η απάντηση μου ότι η εφημερίδα έχει επιστήμονες, ενώ το περιοδικό παρουσίες από τον χώρο του θεάματος, την τηλεόραση κ.λπ. -χωρίς να τους δίνω λιγότερη αξία- δεν έπεισε καμιά από τις δυο μας. Έχουμε πλέον αποδεχτεί κάποια πράγματα ως λογικά, ενώ είναι εντελώς παράλογα.\nΜάθημα δεύτερον: Οι γυναίκες γιατροί δεν πρωταγωνιστούν\n“Γιατί δεν υπάρχουν γυναίκες γιατροί να μας πουν για τον κορωνοϊό;” με ρώτησε πάλι όταν παρακολουθούσα με αγωνία τους ειδικούς. “Βεβαίως και υπάρχουν γυναίκες γιατροί, εξίσου καλές και μάλιστα υπήρχαν από την αρχαιότητα”, είπα με ενθουσιασμό. Ξεκίνησα ένα μάθημα από τη μυθολογία με τις Ασκληπιάδες και την πρώτη γυναίκα γιατρό Αγνοδίκη στην αρχαία Αθήνα κατά τον 4ο αιώνα π.Χ. Έφτασα στην τωρινή εποχή και εκεί είδα την προκατάληψη που ακόμα επικρατεί. Τα νούμερα δεν λένε ψέματα: οι γυναίκες το 2017 ήταν το 50% των γιατρών στις χώρες του ΟΟΣΑ. Γιατί ακόμα εμπιστευόμαστε περισσότερο τους άντρες γιατρούς; Θα ακουγόντουσαν τόσοι έπαινοι αν ήταν μια γυναίκα επικεφαλής σε αυτή την κρίση; Τέλος, το πραγματικό ερώτημα είναι εμείς οι ίδιες μήπως συντηρούμε αυτά τα στερεότυπα με τις επιλογές μας στον τομέα της υγείας μας;\nΜάθημα τρίτον: Οι γυναίκες φροντίζουν τα μέλη της οικογένειάς τους\nΤο έτος 2020 σε μια πανδημία θα φανταζόταν κανείς ότι δεν θα παρέμενε γυναικεία υπόθεση η φροντίδα των μελών μιας οικογένειας, και περισσότερο των ηλικιωμένων. Ωστόσο, μια γρήγορη ματιά δείχνει ότι σε μια χώρα σαν την Ελλάδα, όπου οι οικογενειακοί δεσμοί είναι ισχυροί και παραμένουν έτσι, η αγωνία ήταν πώς μπορεί να φροντίσει τους μεγάλους και μικρούς χωρίς να κολλήσουν οι μεν τους δε. Αν έπαιρνα ένα ευρώ για κάθε φορά που άκουγα την ερώτηση “γιατί δεν μπορώ να δω την γιαγιά και τον παππού”, θα είχα γίνει πλούσια αυτές τις εβδομάδες. Η πραγματικότητα είναι ότι οι γυναίκες, τα πιο δυνατά τους χρόνια, αυτά μεταξύ των 30-50, παράλληλα με το να ασχολούνται με την κατάκτηση στόχων στην καριέρα τους ή και τη δημόσια ζωή, ασχολούνται με τη φροντίδα άλλων δυο γενιών. Ήρθε η πανδημία για να μας δείξει ότι χρειαζόμαστε κλώνο για να κάνουμε όσα έχουμε επωμιστεί.\nΜάθημα τέταρτον: Η αγωγή των παιδιών είναι δουλειά της μαμάς – ακόμα και εν μέσω κρίσης\nΣτην Ελλάδα λέμε “έχω δύο παιδιά”, αν και το σωστό θα ήταν “μεγαλώνω δύο παιδιά”. Ήρθε αυτή η κρίση για να μας βάλει στην εξίσωση και το “διδάσκω”. Ποιες το κάνουν αυτό και μπορούν να δουλεύουν απρόσκοπτα την ίδια στιγμή; Δεν ξέρω πόσοι άντρες έκατσαν σπίτι τους ή είναι ακόμα εκεί, ώστε να βάζουν τα παιδιά τους μπροστά από τον υπολογιστή κάθε μέρα, αλλά έχω την αίσθηση ότι οι γυναίκες πήραν πάνω τους και αυτό. Όπως γράφει και ένα άρθρο στον Guardian, επιστρέψαμε σε νοικοκυρές της δεκαετίας του ’50. Οι γυναίκες κάνουν όλο και περισσότερη εργασία στο σπίτι και η βοήθεια στη σχολική εκπαίδευση είναι ένα ακόμα κομμάτι του ψηφιδωτού.\nΜάθημα πέμπτον: Το groupthink κάνει κακό και προάγει ανισότητες\nΑυτή η κρίση που μας έβαλε όλες και όλους μέσα, μας έδωσε και την ευκαιρία να είμαστε “κοντά από μακριά” (together apart) με την τεχνολογία. Περάσαμε άπειρο χρόνο στα ατελείωτα Zoom, Google Meet και Houseparty τις τελευταίες εβδομάδες. Ωστόσο, οφείλουμε να αξιοποιήσουμε αυτή την ευκαιρία όχι για να αλλάξουμε τη δική μας ζωή, αλλά για το γενικότερο καλό. Για παράδειγμα, οι γυναίκες γενικά δυσκολεύονται να πάνε σε εκδηλώσεις που πάντα είναι μεταξύ 7-9 το βράδυ, τη χειρότερη δυνατή ώρα όταν έχεις μικρό παιδί. Τώρα γίνονται διαδικτυακά αυτές οι εκδηλώσεις με δυνατότητα κάποιες φορές να δει κανείς μετά το βίντεο – μια σημαντική διευκόλυνση. Γιατί είναι σημαντικό να κάνουμε αυτή την προσπάθεια; Πολλές φορές ακούμε μόνο απόψεις που μας αρέσουν, ενώ καταδικάζουμε φωνές από πριν και ως αποτέλεσμα μένουμε κλειστοί σε νέες ιδέες. Για παράδειγμα, δεν βλέπουμε πόσο προβληματικό είναι ότι τα πάνελ έχουν σχεδόν πάντα μόνο άντρες με μια γυναίκα ως συντονίστρια. Η κόρη μου παρακολούθησε το τελευταίο της Women Act που είχε δυο γυναίκες και έναν άντρα και εντυπωσιάστηκε, όχι που είδε εμένα στην οθόνη, αλλά γιατί ήμασταν περισσότερες. Οι εντυπώσεις μετράνε σε όλες τις ηλικίες.\nΩστόσο, δεν χρειάζεται να έρθει το δικό σας παιδί να σας πει κάποια πράματα για να καταλάβετε ότι θέλει φρεσκάρισμα η άποψή σας για το τι είναι ισότητα σήμερα και πώς επηρεάζει την καθεμία και καθένα μας. Καταλήγω στο εξής: είναι δεδομένο ότι θέλουμε να μεγαλώσουμε πολίτες που θα αλλάξουν τα πράγματα προς το καλύτερο για τις ίδιες και τους ίδιους, καθώς και τη χώρα. Θέλουμε τα παιδιά μας να μας ξεπεράσουν σε κατορθώματα, με τον ίδιο τρόπο που θέλουμε να είναι ευτυχισμένα και υγιή στη ζωή τους. Αυτό θα γίνει μόνο αν ακούμε τις παρατηρήσεις τους, κατανοούμε από που πηγάζουν οι προβληματισμοί τους και αλλάζουμε κι εμείς στάση, όπως αλλάζουν και τα παιδιά μας.\nΠοιος ξέρει, όλο και κάτι θα μάθουμε έτσι.\nΓυναίκαΠαιδιάΜαθήματαWomen ActΜαίη ΖαννήΓυναίκεςΜητέραΙσότηταΙσότητα των ΦύλωνΈμφυλη ΙσότηταΠαιδαγωγικήΠάνελEditor PickCovid-19ΚαραντίναΚορωνοΙόςΓιατροί\nΜαίη Ζαννή\tWomen Act\nΗ Μαίη Ζαννή γεννήθηκε στην Αθήνα και αποφοίτησε από τη Σχολή Μωραΐτη. Σπούδασε Πολιτικές Επιστήμες και Ιστορία στο Queen Mary College και έκανε μεταπτυχιακές σπουδές σε European Politics στο Birkbeck College και Politics of Empire and Post-Imperialism στο London School of Economics. Έμεινε στο εξωτερικό για 11 χρόνια, όπου εργάστηκε στη Βρετανική Βουλή των Κοινοτήτων, στο Ευρωπαϊκό Κοινοβούλιο, στην UNESCΟ, στο Trans European Policy Studies Association (TEPSA), ενώ επί σειρά ετών ήταν στέλεχος στο Διεθνές Επιμελητήριο Εμπορίου. Στην Ελλάδα έχει δουλέψει στο Υπουργείο Δικαιοσύνης, στο Υπουργείο Εξωτερικών και στη συνέχεια στον ιδιωτικό τομέα ως πολιτική αναλύτρια. Έχει ασχοληθεί με τις Διεθνείς Σχέσεις και τον Στρατηγικό Σχεδιασμό της Νέας Δημοκρατίας από το 2011. Σήμερα είναι Ειδική Σύμβουλος στη Γενική Γραμματεία Πρωθυπουργού. Το 2017 ίδρυσε την Women Act, μια οργάνωση με στόχο την ενδυνάμωση των γυναικών στη δημόσια ζωή. Έχει μια κόρη, την Ολυμπία.\nΑλυσίδα Βίντεο #ΜίλαΜουΓιαΚρασί


Και διηγώντας τα να κλαις... (Φ. 540) - Δρόμος της Αριστεράς\nΑρχική πολιτική παραπολιτική Και διηγώντας τα να κλαις… (Φ. 540)\nΠροσοχή στους προσέχοντες\nΑνυπόγραφη, χειρόγραφη επιστολή προς τον Πρόεδρο της Φιλεκπαιδευτικής Εταιρείας κ. Μπαμπινιώτη βρέθηκε στο σπίτι του Δημήτρη Λιγνάδη. Η επιστολή αναφέρει τα εξής: «Κε Πρόεδρε, ξέρω ότι λόγω πολύπλευρης δραστηριότητας δεν παρακολουθείτε στενά τα σχολικά δρώμενα. Ως πανεπιστημιακός δάσκαλος όμως έχετε υποχρέωση να γνωρίζετε τα θέματα που έχουν σχέση με τις ηθικές αρχές του σχολείου. Σας μιλώ για το Δ. Λιγνάδη που βρίσκεται εκεί με την ανοχή σας και μερικών άλλων και διευθύνει το θεατρικό τμήμα. Ο άνθρωπος αυτός θα έπρεπε ήδη να είχε απομακρυνθεί για να μην παρασύρει και άλλες μαθήτριες σε ερωτικές ιστορίες. Το ξέρουν γονείς, μαθητές, καθηγητές, αλλά σιωπούν. Συστηματικά το άτομο αυτό μεταφέρει στο σπίτι του μαθήτριες με όλες τις οδυνηρές συνέπειες. Δώστε δυναμική λύση για να μην συνεχίσουν αυτά τα οδυνηρά περιστατικά. Για τη φήμη τη δική σας και του σχολείου μας.»\nΤην αποκάλυψη κάνει η Ναταλί Χατζηαντωνίου στο news 247.gr, το οποίο δημοσιεύει και την απάντηση του κ. Μπαμπινιώτη, ο οποίος αρνείται ότι έλαβε ποτέ γνώση της επιστολής αυτής με το επιχείρημα ότι, αν είχε λάβει, θα είχε κάνει τα δέοντα. Ουπς! (Ναταλί, να προσέχεις…)\nΣτη Μινεάπολη των ΗΠΑ η 48χρονη λευκή αστυνομικός Κιμ Πότερ (φωτογραφία επάνω αριστερά) σταμάτησε για τροχαίο έλεγχο τον 20χρονο μαύρο Ντάντε Ράιτ (φωτογραφία επάνω κέντρο), τον πυροβόλησε επειδή «αντιστεκόταν» –δεν έκλεινε το κινητό του, στο οποίο είχε καλέσει τη μητέρα του για να της πει ότι τον σταμάτησαν για έλεγχο– και τον άφησε στον τόπο. Έπειτα η Πότερ, με 26 χρόνια προϋπηρεσίας, ισχυρίστηκε ότι είχε σκοπό «απλώς» να χτυπήσει τον Ράιτ με ηλεκτρική εκκένωση, όμως κατά λάθος αντί να βγάλει το τέιζερ έβγαλε το πιστόλι της, και έτσι προκλήθηκε το «ατύχημα». Φυσικά κυκλοφορεί ελεύθερη. Ξανάρχισαν διαδηλώσεις (φωτογραφία επάνω δεξιά – στην ίδια πόλη είχε λάβει χώρα πέρυσι και η άγρια δολοφονία του Τζορτζ Φλόιντ), κηρύχθηκε απαγόρευση κυκλοφορίας, οι διαδηλωτές επιμένουν και συλλαμβάνονται κατά δεκάδες. Ο Μπάιντεν δήλωσε ότι ναι μεν δεν είναι σωστό να δολοφονούνται στα καλά καθούμενα μαύροι, αλλά και δεν θα ανεχθεί βίαιες αντιδράσεις. Δυτικότερα, στην Πενσιλβάνια, ο Μουμία Αμπού Τζαμάλ, πρώην Μαύρος Πάνθηρας και πολιτικός κρατούμενος εδώ και 40 χρόνια (μετά από σκευωρία πέρασε δεκαετίες στην πτέρυγα των μελλοθανάτων), εξακολουθεί να είναι φυλακισμένος. Οι εκδικητικές αρχές των ΗΠΑ ελπίζουν ότι τώρα, που προσβλήθηκε και από τον Covid-19 (ήδη πάσχει από σοβαρές ανίατες ασθένειες) επιτέλους θα πεθάνει. Καλά που διώξαμε τον Τραμπ και επιστρέψαμε στη δημοκρατική κανονικότητα…\nΗ ρελάνς Ερντογάν;\nΠοια συνέχεια θα δώσει ο Ερντογάν; Πώς θα χειριστεί η τουρκική διπλωματία την «αντιπαράθεση» Δένδια-Τσαβούσογλου; Θα εμφανιστεί η Ελλάδα ως αρνήτρια ενός ειλικρινούς διαλόγου για όλα τα θέματα; Μήπως έμμεσα μπήκαν όλα τα θέματα και είναι μια αντζέντα που κανείς δεν μπορεί να αμφισβητήσει; Μπορεί να λειτουργήσουν όλα ως μια παγίδευση; Η απάντηση για στρατιωτικοποίηση των νήσων ήταν ικανοποιητική ή μπορεί να χρησιμοποιηθεί από την τουρκική διπλωματία χειριστικά; Θα κάνει υπερβάσεις ο Ερντογάν με ανοίγματα και προσκλήσεις προς την ελληνική πλευρά σε άλλο επίπεδο; Θα αναλάβει η Τανσού Τσιλέρ κρίσιμο πόστο στην εξωτερική πολιτική της Τουρκίας; Θα προχωρήσει η πρόταση για Διεθνή διάσκεψη των ενδιαφερόμενων χωρών; Ή θα έχουμε έναν συνδυασμό «καρότου» και μαστιγίου με επιδείξεις δύναμης και γεωτρήσεις τώρα που πλησιάζει καλοκαίρι;\nΑυτοί κι εκείνοι\nΥπάρχουν παιδιά που ζουν στην χώρα από νήπια και παλεύουν 20 και 30 χρόνια μετά να πάρουν ελληνική ταυτότητα και δεν έχουν ψηφίσει ποτέ στην χώρα που εργάζονται και ζουν οι οικογένειες τους, δεν έχουν λόγο για το μέλλον τους στην μοναδική πατρίδα που γνώρισαν, που πέρασαν μαζί με τους ντόπιους κρίση, ανεργία, φτώχια, που έφαγαν στην μάπα την ελληνική πραγματικότητα.\nΑλλά θα ψηφίζει και θα μας πει τι είναι καλύτερο για μας ο τρίτης γενιάς Έλληνας από την Αστόρια που στηρίζει Τραμπ, που δεν θα ξέρει να διαβάσει το ψηφοδέλτιο, που ήρθε πριν 20 χρόνια στο γάμο μιας ξαδέρφης του και λέει ότι οι Έλληνες δεν προκόψαμε γιατί είμαστε τεμπέληδες\nΚαι διηγώντας τα να κλαις… φ. 335)


Ο Υπουργός Δ.Τ.Π.Τ.Π. κ. Νίκος Δένδιας στην εκδήλωση κοπής Πρωτοχρονιάτικης πίτας του Ομίλου Φίλων του Δάσους – Fire Rescue Pedia\nHomeΕΛΛΑΔΑΕθελοντισμόςΟ Υπουργός Δ.Τ.Π.Τ.Π. κ. Νίκος Δένδιας στην εκδήλωση κοπής Πρωτοχρονιάτικης πίτας του Ομίλου Φίλων του Δάσους\nΟ Υπουργός Δ.Τ.Π.Τ.Π. κ. Νίκος Δένδιας στην εκδήλωση κοπής Πρωτοχρονιάτικης πίτας του Ομίλου Φίλων του Δάσους\n4 Φεβρουαρίου 2014 Εθελοντισμός 0\n«Καταρχήν δεν σας τιμώ εγώ. Με τιμήσατε εσείς με την πρόσκλησή σας και προσωπικώς θέλω να σας πω ότι δεν συχνάζω σε τελετές κοπής πίτας. Δεν είναι αυτό το οποίο κάνω. Δεν περνούσα και ήρθα. Ήρθα ειδικά για δύο λόγους. Ο πρώτος λόγος είναι διότι προστατεύετε αυτή την περιοχή, η οποία στην πραγματικότητα είναι ο τελευταίος πνεύμονας της Αττικής. Και το κάνετε με πολύ μεγάλη επιτυχία, βεβαίως με εξαιρετική συνεργασία με το Πυροσβεστικό Σώμα. Κύριε Πρόεδρε δεν θα μπορούσε να γίνει αλλιώς. Αλλά το κάνετε με εξαιρετική επιτυχία. Ξέρουμε όλοι ότι αν χαθεί αυτή η περιοχή, στην πραγματικότητα η Αττική στερείται άλλου ενός σημαντικού πνεύμονα.


Οι αθλητές και ο αγώνας τους με αντίπαλο τον κορωνοϊό | SPORTIN\nΟι αθλητές και ο αγώνας τους με αντίπαλο τον κορωνοϊό\nΠαρασκευή, Απρίλιος 10, 2020 - 10:02πμ\nΑθλητής / αθλήτρια δεν είναι μόνο αυτός που έχει κερδίσει κύπελλα ή πρωταθλήματα.\nΑθλητής είναι αυτός που έχει καταβάλλει τεράστια προσπάθεια, που έχει δαπανήσει ατελείωτες ώρες στα γήπεδα, που έχει αντεπεξέλθει στις δυσκολίες , που έχει καταπονήσει το σώμα του, που έχει στερηθεί απολαύσεις και διασκεδάσεις , ανεξάρτητα από το σε ποια κατηγορία παίζει ή τι διακρίσεις έχει και παρ' όλα αυτά μένει προσηλωμένος στο όνειρο και στον στόχο του.\nΗ προσπάθεια, η επιμονή και η πειθαρχία κάνουν ένα αθλητή . Η επίδοση , μαζί με άλλους παράγοντες (πχ τύχη) είναι ένα αποτέλεσμα όλων αυτών.\nΣήμερα που η πανδημία του κορωνοϊού έχει πλήξει όλο τον κόσμο και η παραμονή στο σπίτι κρίνεται αναγκαία και υποχρεωτική, η αναβολή και η αποχή από αγώνες , πρωταθλήματα , αθλητικές επιδείξεις και δραστηριότητες είναι παγκόσμιο γεγονός.\nΌλη αυτή η προσπάθεια και η προετοιμασία που γινόταν μήνες ή και χρόνια είτε σε ατομικά είτε σε ομαδικά αθλήματα ξαφνικά σταμάτησε . Η αβεβαιότητα , ο φόβος, η αποδιοργάνωση, η ψυχολογική πίεση, η ματαίωση και η απογοήτευση κυριαρχούν σε όλους τους τομείς και όλους μας , πόσο μάλλον σε αυτή την ιδιαίτερη κατηγορία των αθλητών.\nΜια ζωή βασισμένη στην άθληση, την πειθαρχία, την επιλεγμένη διατροφή, την καλή ξεκούραση, με συγκεκριμένο πρόγραμμα , με ρυθμούς έντονους και συναγωνιστικούς, πρέπει να περιοριστεί σε ένα σπίτι και να προσαρμοστεί σε μια νέα πραγματικότητα , για όσο χρειαστεί ώσπου να ξεπεραστεί αυτή η πανδημία.\nΤο ρολόι δείχνει ώρα μηδέν με άγνωστο χρόνο και τρόπο επανεκκίνησης.\nΑυτό που ξεχωρίζει και έχει κατατάξει τους αθλητές σε αυτή την ιδιαίτερη κατηγορία , είναι το σθένος τους να αγωνίζονται και να μην εγκαταλείπουν μέχρι το τελευταίο λεπτό τον αγώνα . Έτσι και τώρα, για μια ακόμη φορά οι αθλητές μας πρέπει να μείνουν με κίνητρο και ηθικό υψηλό, «μάχιμοι» προκειμένου να μην εγκαταλείψουν τις προσδοκίες και τους στόχους τους.\nΓια να μπορέσουν να το επιτύχουν αυτό και λαμβάνοντας υπόψη την ηλικία , την προσωπικότητα, τις οικονομικές συνθήκες, το αν υπάρχει υποστηρικτικό περιβάλλον και τον τόπο κατοικίας θα πρέπει:\nΝα μην σταματήσουν την άθληση. Ακόμα και αν οι παροχές ή οι υποδομές (άσκηση στο σπίτι ή αθλητές με ειδικές ανάγκες ) δεν είναι οι ιδανικές, είναι απαραίτητο και για το σώμα και για την ψυχική υγεία του αθλητή να μην «εγκαταλείψει»\nΝα συνεχίσουν τη σωστή διατροφή. Ένας αθλητής έχει συνηθίσει να τρέφεται υγιεινά , με πρόγραμμα και με συγκεκριμένες ποσότητες. Αν η χαλαρότητα που επικρατεί λόγω των συνθηκών επηρεάσει τις διατροφικές συνήθειες η επιστροφή στις αγωνιστικές συνθήκες θα καθυστερήσει ακόμα περισσότερο .\nΝα προσπαθήσουν να διατηρήσουν τις ήδη υπάρχουσες συνήθειες ύπνου\nΝα βρουν δραστηριότητες που να τους κρατούν απασχολημένους, βοηθώντας τους να εκτονώνουν την ενέργεια και διατηρώντας τους σε εγρήγορση.\nΝα αποφεύγουν μέσα ενημέρωσης τα οποία μεγιστοποιούν ή παραπληροφορούν το κοινό, ώστε να μην αυξήσουν τα ήδη υψηλά επίπεδα άγχους και ανασφάλειας.\nΝα εκφράζουν τα συναισθήματα τους και τις ανησυχίες τους στα οικεία πρόσωπα ή στους προπονητές τους και αν νιώθουν ότι δεν μπορούν να τα διαχειριστούν να απευθυνθούν σε ειδικό.\nΣτο πλαίσιο αυτό, η Ένωση Συμμετασχόντων σε Ολυμπιακούς Αγώνες σε συνεργασία με την Εταιρεία Προληπτικής Ψυχιατρικής, προσφέρει δωρεάν τηλεφωνική γραμμή , σε θέματα ψυχικής υγείας για την στήριξη των αθλητών.\nΝα μην απομονωθούν κοινωνικά και να μην «κλειστούν» στον εαυτό τους , αυξάνοντας τον κίνδυνο εμφάνισης κατάθλιψης ή άλλων ψυχικών διαταραχών.\nΓια να αγωνιστεί ένας αθλητής πρέπει να είναι υγιής και σωματικά και ψυχικά .Είναι πολύ σημαντικό ο αθλητής να διατηρήσει όσο το δυνατόν την καθημερινότητα του και να μην περιέλθει σε μια κατάσταση αδράνειας .\nΔεν είναι κάτι που επηρεάζει ή αφορά τον καθένα μεμονωμένα. Είναι κάτι που επηρεάζει όλους τους αθλητές και όλα τα αθλήματα.\nΑς δουν τα μέτρα περιορισμού , σαν μια πρωτόγνωρη προετοιμασία, μια καινούργια πρόκληση που με έναν καινούργιο τρόπο θα αντιμετωπίσουν και θα επιστρέψουν έτοιμοι για να ξαναμπούν στα γήπεδα, στα κολυμβητήρια, στις επιδείξεις, στα ρινγκ πιο «δυνατοί», να προσφέρουν πάλι την συγκίνηση, το θέαμα και να εισπράξουν τον θαυμασμό όπως και πριν συμβεί αυτό στην ζωή μας .\nΗ προβολή αθλητικών προτύπων , να στηρίζουν και να συνεισφέρουν στην προσπάθεια αυτή να συμμορφώνονται και να τηρούν τα μέτρα για την μη εξάπλωση του ιού αναμφίβολα δίνει ένα μήνυμα ελπίδας και ένα παράδειγμα προς μίμηση για όλους τους υπόλοιπους αθλητές.\nΠολύ σημαντικός είναι και ο ρόλος και η στάση των προπονητών. Πίσω από κάθε αθλητή υπάρχει ένας προπονητής, ο οποίος αποτελεί ένα πρότυπο και ένα παράδειγμα. Χωρίς αυτή την συνεργασία καμία νίκη δεν μπορεί να επιτευχθεί και καμία ήττα δεν μπορεί να ξεπεραστεί. Η ενθάρρυνση και η στήριξη από τους προπονητές θα παίξει καθοριστικό ρόλο στο πως θα διαχειριστεί και πως θα αντεπεξέλθει ο αθλητής σε αυτή την κατάσταση.\nΕίναι ένας αγώνας που είμαστε όλοι αθλητές στην ίδια ομάδα, από όλες τις χώρες του κόσμου, από όλες τις κοινωνικές και οικονομικές τάξεις, από όλα τα μορφωτικά επίπεδα και ο μόνος αντίπαλος μας είναι ο κορωνοϊός Ας τον νικήσουμε!\n* Γράφει αποκλειστικά για το sportin.gr η Μαριέττα Μάρκου, ψυχολόγος


Legion Run: Η μεγάλη γιορτή του fitness και το super party, στις 29 Μαρτίου 2014 στην Κύπρο!\ninShape Team 20 Ιανουαρίου 2014\nΤο Legion Run είναι μια κούρσα πέντε χιλιομέτρων με ευφάνταστα εμπόδια, η οποία προσφέρει μια ανεπανάληπτη πρόκληση σε άτομα ανεξαρτήτως φυσικής κατάστασης και σωματικής ικανότητας, λόγω του μη-ανταγωνιστικού της χαρακτήρα.\nΩστόσο, το Legion Run δεν είναι απλά μια διαδρομή με εμπόδια. Είναι μια ολοήμερη γιορτή όχι μόνο για τους συμμετέχοντες αλλά και για όσους απλά θα το παρακολουθήσουν (και κάτι μας λέει πως θα το μετανιώσουν που δεν συμμετείχαν και θα περιμένουν μέχρι του χρόνου.).\nΗ εορταστική φιέστα του Legion Run ξεκινάει από τις 10 το πρωί, αν και ο χαμός αναμένεται να γίνει από τις 16:30 και μετάόταν και θα τερματίσουν και οι τελευταίοι δρομείς.\nΤελειώνοντας τη διαδρομή, οι συμμετέχοντες θα δροσιστούν με μία δροσερή μπύρα Carlsberg (επίσημος χορηγός του Legion Run) και θα συμμετέχουν σε μία μεγάλη γιορτή μαζί με όλους τους θεατές.\nΕπειδή ως γνωστόν "Νηστικό αρκούδι δεν χορεύει", φαγητό και ποτό θα υπάρχει άφθονο από ντόπιους πωλητές, μιας και μετά την υπερπροσπάθεια θα χρειαστεί να γεμίσετε δυνάμεις για αυτό που θα ακολουθήσει:\nΖωντανή μουσική και χορευτές\nΖωντανά συγκροτήματα (Minus One, Neon Knights, The Zilla Project και The Tease)\nΖωντανές ραδιοφωνικές εκπομπές\nΤυμπανιστές της Λεγεώνας\nΧορευτές της φωτιάς\nΣτο χώρο του φεστιβάλ θα γίνονται tattoos από το Easy Rider Tattoos, οι οποίοι θα είναι και κριτές στο διαγωνισμό για το καλύτερο tattoo. Στους διαγωνισμούς για τη καλύτερη γενειάδα και την καλύτερη αμφίεση, κριτές θα είναι το πλήθος. Φορέστε λοιπόν ό,τι πιο τρελό βρείτε στην ντουλάπα σας, αφήστε γένι (mens only please!) και ετοιμαστείτε να διασκεδάσετε με την ψυχή σας.\nΤα ωραία δεν σταματάνε εδώ καθώς θα έχετε την ευκαιρία να συμμετέχετε σε δυναμικά παιχνίδια και να αναμετρηθείτε με την παρέα σας, λύνοντας μια για πάντα αιώνιες απορίες του στυλ "ποιος είναι ο πιο δυνατός/ευκίνητος":\nΜονομαχία με ραβδί\nΕίτε τρέξετε λοιπόν είτε όχι στο Legion Run (πιστέψτε μας αξίζει να ζήσετε αυτή την μοναδική εμπειρία) το after-party που σας περιμένει θα σας φτιάξει την διάθεση!\nΗ είσοδος στο party είναι δωρεάν, αφού δείξετε το εισιτήριό σας στην πύλη.\nΔεν συμμετέχετε αλλά θέλετε να διασκεδάσετε με τη Λεγεώνα; Για €5 το άτομο (παιδιά κάτω των 12 δωρεάν) και εσύ μπορείς να λάβεις μέρος στο πάρτι της Λεγεώνας.\nΟι καλύτερες και πιο λογικές τιμές προμηθευτών τροφίμων τις περιοχής σας.\nΤα μέλη της Λεγεώνας παίρνουν την πρώτη μπύρα δωρεάν (το αξίζουν). Η Λεγεώνα αρέσκεται στο να διασκεδάζει, αλλά πάντα τα ποτά πρέπει να καταναλώνονται με υπευθυνότητα. Βεβαιωθείτε πως έχετε προκαθορίσει κάποιον οδηγό για να σας μεταφέρει πίσω στο σπίτι σας με ασφάλεια.\nΓια να μάθετε περισσότερα για το Legion Run, επισκεφτείτε το www.legionrun.com ή επικοινωνήστε με τον Αντώνη Αλεξόπουλο στο 99524645 ή στο antonis@legionrun.com.


Καιρός: συννεφιά και νοτιάδες την Παρασκευή | Καιρός | ANT1 News\nΕιδήσεις /ΚαιρόςΔημοσίευση: 04 Μαρτίου 2021 18:53\nΚαιρός: συννεφιά και νοτιάδες την Παρασκευή\nΤην Παρασκευή, στα δυτικά αναμένονται αραιές νεφώσεις, που βαθμιαία θα πυκνώσουν και τη νύχτα θα εκδηλωθούν λίγες τοπικές βροχές. Στην υπόλοιπη χώρα γενικά αίθριος θα είναι ο καιρός, με αραιές νεφώσεις από το μεσημέρι. Τοπικά περιορισμένη ορατότητα και πιθανώς αραιές ομίχλες αναμένονται τις πρωινές και βραδινές ώρες, κυρίως στα δυτικά και βόρεια. Οι άνεμοι θα πνέουν νότιοι-νοτιοδυτικοί, 3 με 5 και από το απόγευμα στο Αιγαίο 5 με 6 μποφόρ. Η θερμοκρασία δεν θα σημειώσει αξιόλογη μεταβολή και ως προς τις μέγιστες τιμές θα παραμείνει σε σχετικά υψηλά για την εποχή επίπεδα.\nΣτην Αττική αναμένεται γενικά αίθριος καιρός, με αραιές νεφώσεις από το μεσημέρι. Θα πνέουν νοτιοδυτικοί άνεμοι, 3-4 μποφόρ. Ο υδράργυρος θα κινηθεί από 05 έως 20 βαθμούς Κελσίου.\nΣτην Θεσσαλονίκη αναμένεται γενικά αίθριος καιρός. Από το μεσημέρι θα αναπτυχθούν αραιές νεφώσεις. Θα πνέουν νότιοι άνεμοι, 2 με 4 μποφόρ. Ο υδράργυρος θα δείξει από 03 έως 18 βαθμούς Κελσίου.\nΣτην Μακεδονία και στην Θράκη αναμένεται γενικά αίθριος καιρός. Από το μεσημέρι θα αναπτυχθούν αραιές νεφώσεις που κατά τόπους στα δυτικά από το απόγευμα θα είναι πιο πυκνές. Θα πνέουν νότιοι-νοτιοδυτικοί άνεμοι, 2 με 4 μποφόρ και από το απόγευμα στα ανατολικά τοπικά 5 μποφόρ. Το θερμόμετρο θα δείξει από 02 έως 19 βαθμούς Κελσίου (σημ: στη δυτική Μακεδονία, 3-4 βαθμούς χαμηλότερα).\nΣτο Ιόνιο, στην Ήπειρο, στην δυτική Στερεά και στην δυτική Πελοπόννησο αναμένεται γενικά αίθριος καιρός, με αραιές νεφώσεις, που από το μεσημέρι βαθμιαία θα πυκνώσουν και τη νύχτα θα εκδηλωθούν λίγες τοπικές βροχές. Θα πνέουν νότιοι άνεμοι, 3-4 μποφόρ. Το θερμόμετρο θα δείξει από 04 έως 18 βαθμούς Κελσίου (σημ: στο εσωτερικό της Ηπείρου, 3-4 βαθμούς χαμηλότερα).\nΣτην Θεσσαλία, στην ανατολική Στερεά, στην Εύβοια και στην ανατολική Πελοπόννησο αναμένεται γενικά αίθριος καιρός. Από το μεσημέρι θα αναπτυχθούν αραιές νεφώσεις που βαθμιαία θα πυκνώσουν. Θα πνέουν νότιοι-νοτιοδυτικοί άνεμοι, 3-5 μποφόρ. Ο υδράργυρος θα κινηθεί από 02 έως 20 βαθμούς Κελσίου (σημ: στα βόρεια, η ελάχιστη θερμοκρασία θα είναι 2 με 3 βαθμούς χαμηλότερη).\nΣτις Κυκλάδες και στην Κρήτη αναμένεται γενικά αίθριος καιρός. Από το μεσημέρι θα αναπτυχθούν αραιές νεφώσεις. Θα πνέουν νοτιοδυτικοί άνεμοι, 3 με 5 μποφόρ και από το απόγευμα στις Κυκλάδες τοπικά 6 μποφόρ. Ο υδράργυρος θα κινηθεί από 11 έως 18 βαθμούς Κελσίου.\nΣτα νησιά του ανατολικού Αιγαίου και στα Δωδεκάνησα αναμένεται γενικά αίθριος καιρός. Από το απόγευμα θα αναπτυχθούν αραιές νεφώσεις. Θα πνέουν άνεμοι νότιοι στο ανατορλικό Αιγαίο, 4 με 5 και τοπικά το απόγευμα 6 μποφόρ. Στα Δωδεκάνησα θα πνέουν μεταβλητοί άνεμοι, 2-4 μποφόρ. Ο υδράργυρος θα δείξει από 08 έως 18 βαθμούς Κελσίου.\nΓια το Σάββατο προβλέπονται νεφώσεις, παροδικά αυξημένες με τοπικές βροχές κυρίως στα δυτικά, στα βόρεια και στο ανατολικό Αιγαίο, ενώ σποραδικές καταιγίδες θα εκδηλωθούν στα βορειοανατολικά. Λίγα χιόνια θα πέσουν στα βόρεια ορεινά. Από αργά το απόγευμα ο καιρός στα δυτικά θα βελτιωθεί. Οι μετεωρολογικές συνθήκες ευνοούν τη μεταφορά αφρικανικής σκόνης στα νότια. Οι άνεμοι στα δυτικά θα είναι μεταβλητοί, 3 με 4 μποφόρ, από το απόγευμα βορειοδυτικοί έως 5 μποφόρ. την υπόλοιπη χώρα θα πνέουν δυτικοί-νοτιοδυτικοί άνεμοι, 3 με 5 και στο Αιγαίο τοπικά 6 μποφόρ, γρήγορα όμως στα βόρεια και από το απόγευμα στα κεντρικά θα στραφούν σε βόρειους, 4 με 6 μποφόρ, στο βόρειο Αιγαίο 7 μποφόρ. Η θερμοκρασία θα σημειώσει μικρή πτώση, κυρίως στα βόρεια. Παγετός θα σημειωθεί τις βραδινές ώρες κατά τόπους στα βόρεια ηπειρωτικά.\nΓια την Κυριακή προβλέπονται νεφώσεις, παροδικά αυξημένες με τοπικές βροχές στα ανατολικά και βόρεια ηπειρωτικά, στις Σποράδες, στην Εύβοια και από το μεσημέρι στη δυτική χώρα, που το βράδυ θα εξασθενήσουν και θα περιοριστούν στα νοτιοδυτικά. Χιονοπτώσεις θα σημειωθούν στα κεντρικά και βόρεια ορεινά. Οι άνεμοι θα πνέουν βόρειοι-βορειοανατολικοί, 4 με 6 και πρόσκαιρα τις πρωινές ώρες στο βόρειο Αιγαίο έως 7 μποφόρ. Η θερμοκρασία θα σημειώσει πτώση στα κεντρικά και τα βόρεια κατά 3 με 5 βαθμούς. Παγετός θα σημειωθεί κατά τόπους τις πρωινές και βραδινές ώρες στα βόρεια.


ΟΔΗΓΟΣ ΑΛΛΑΓΗΣ ΡΟΥΛΕΜΑΝ ΤΙΜΟΝΙΟΥ CB400SF\nΑποστολέας Θέμα: ΟΔΗΓΟΣ ΑΛΛΑΓΗΣ ΡΟΥΛΕΜΑΝ ΤΙΜΟΝΙΟΥ CB400SF (Αναγνώστηκε 7875 φορές)\nΑπ: ΟΔΗΓΟΣ ΑΛΛΑΓΗΣ ΡΟΥΛΕΜΑΝ ΤΙΜΟΝΙΟΥ CB400SF\n« Απάντηση #30 στις: Οκτώβριος 10, 2013, 12:05:00 πμ »\nΠαράθεση από: kodou στις Οκτώβριος 09, 2013, 04:41:27 μμ\nΚαλησπερα σε ολους!! Μια απορια εχω.. Πριν καποιο διαστημα αλλαξα τα ρουλεμαν σε μηχανικο. Αφου εχω κανει αρκετα χλμ απο τοτε, εχει αρχισει να ακουγεται ενα "τακ" αν πεσω σε λακουβα ή φρεναρω αποτομα... Φανταζομαι οτι εχει πατησει στη φωλια και εχει αφησει καποιο τζογο. Πως μπορω να το σφιξω μονος μου;;\nΚαλησπερα φιλε μου. Ακολουθας τη διαδικασια παραπανω απλα οταν φτασεις στα παξιμαδια του λαιμου λυνεις μονο το ενα και σφιγγεις το αλλο. Καλο ειναι να αφησεις τα καλαμια πανω ωστε να μπορεσεις να τσεκαρεις επι τοπου για τζογο ωστε να ξερεις αν θα σφιξεις κι αλλο ή οχι. Με λιγα λογια, λυνεις φαναρι, οργανα, τιμονι, και τιμονοπλακα.\n« Απάντηση #31 στις: Οκτώβριος 10, 2013, 10:19:33 μμ »\nΕυχαριστω πολυ για την απαντηση! Δεν εχω ξαναλυσει τιμονοπλακα και δεν ηξερα τι θα βρω απο κατω!! Φανταζομαι το σφιξιμο οπως ειπες ειναι θεμα τζογου οποτε σιγα σιγα..!\n« Απάντηση #32 στις: Οκτώβριος 11, 2013, 09:42:45 πμ »\nΠρέπει να έχεις δύο γαντζόκλειδα ανά χείρας για να σφίξεις τα εν λόγω ρουλεμάν. Δυστυχώς δεν θυμάμαι τα νούμερά τους απ' έξω. Δεν είναι πολύ ακριβά και θα τα χρειαστείς και στο μέλλον - μία χαλάρωση θα την βιώνεις κάθε ν αριθμό χιλιομέτρων.\n« Απάντηση #33 στις: Οκτώβριος 11, 2013, 11:51:43 πμ »\nΤην πήγα στον μάστορα πριν 1 εβδομάδα για να σφίξει το δικό μου ρουλεμάν και δεν μπήκε σε τόση φασαρία ούτε έλυσε τίποτα.\nΧαλάρωσε το κεντρικό παξιμάδι και μετά πήρε ένα εργαλείο σαν λάμα, το έβαλε στο κενό ανάμεσα στην τιμονόπλακα με τον λαιμό και δίνοντας απαλά χτυπήματα το έσφιξε.\n« Απάντηση #34 στις: Οκτώβριος 11, 2013, 03:57:06 μμ »\nΠροφανώς είχε κάποια πολύ λεπτά (δηλαδή λεπτότερα των συνηθισμένων του εμπορίου) γαντζόκλειδα. Πάντως, τα παξιμάδια είναι δύο, ένα αυτό που σφίγγει τα ρουλεμάν και ένα που το σφίγγεις κόντρα πάνω στο πρώτο, για να μην ξεσφίξει, οπότε αν τον είδες να σφίγγει μόνο με ένα κλειδί θα πρέπει να περιμένεις και κάποια χαλάρωση ξανά μετά από συντομότερο του κανονικού χρόνου.\n« Απάντηση #35 στις: Οκτώβριος 11, 2013, 04:59:40 μμ »\nΥπαρχει περιπτωση να κανουν τα γατζοκλειδα που ρυθμιζεις τις αναρτησεις;;\n« Απάντηση #36 στις: Οκτώβριος 12, 2013, 09:02:38 πμ »\nΝομίζω πως όχι, αλλά μια δοκιμή θα σε πείσει. Απλά θα το βάλεις και θα δεις αν γαντζώνει καλά στα δόντια του παξιμαδιού.\n« Απάντηση #37 στις: Οκτώβριος 23, 2013, 11:36:54 μμ »\nΡώτησα και σε επίσημο διανομέα SKF και μου είπε οτι το πάνω ρουλμάν (32005/26) δεν βγαίνει με τσιμούχα. Βρήκα αυτές http://shop.marksman-ind.com/33-1001-seal-for-taper-roller-bearings-47mm-od-2962-p.asp αλλά βγαίνουν ακριβές με τα μεταφορικά. Στην HONDA που ρώτησα μου έδινε την μαμά τσιμούχα οπότε δεν την πήρα.\n« Απάντηση #38 στις: Μάιος 13, 2014, 12:24:09 πμ »\nΕπιτέλους τα άλλαξα και εγώ τα ρουλμαν. Ούτε και εγώ δεν την έβαλα την πάνω τσιμούχα γιατι ενοχλούσε στο στρίψιμο. Πιστεύω οτι η λύση θα ήταν να μπει μια ροδέλα μεταξύ του πάνω κωνικού ρουλμαν και της τσιμούχας ώστε να της δώσει λίγο ύψος για να μην ακουμπάει. Τώρα που έχω την τσιμούχα στα χέρια μου θα το ψάξω να δώ πως μπορεί να γίνει.\n« Απάντηση #39 στις: Δεκέμβριος 25, 2014, 12:46:58 πμ »\nΝα ριξω και γω την αναφορα μου πριν κλεισει 2ετια..χε χε\nΤο λοιπον, τα ρουλεμαν του λαιμου αλλαχτηκαν (απο τον Ιουνιο του '13) , αλλα με παρα πολυ ιδρωτα..\nΤο προβλημα ηταν να βγουν οι ραγες απο το λαιμο του σκελετου γιατι τα μαμα ρουλεμαν ηταν μπιλιες ενω τα καινουγια κωνικα.\nΜου πηρε ωρες μονο για να τις βγαλω και απειρες πατεντες. Αλλα τελικα ο Μαγκαιβερ νικησε.. χαχα!\nΤο προβλημα ηταν συγκεκριμενα η κατω ραγα γιατι ηταν χωνευτη μεσα στο λαιμο. Δλδ Απο πανω δε μπορουσε να πιασει καλεμι/κατσαβιδι οτιδηποτε στη ραγα για να χτυπηθει και να κατεβει προς τα κατω. Επισης επειδη ο λαιμος ειναι μακρυς και στενος οτιδηποτε αρκετα χοντρο για να μη στραβωσει απλα δεν επιανε λογω παχους.\nΥπαρχει ειδικο εργαλειο για αυτη τη δουλεια που εκανε 40 λιρες (50 ευρωπουλα) και ηταν αμαρτια..\nΤελικα με ενα κομματι λαμα απο ενα ψαλιδι που εσπασα και καταφερα να το σφηνωσω αναμεσα στη ραγα και το σκαλοπατι που εκανε ο λαιμος εσωτερικα για να την υποδεχτει, δημιουργησα πιασιμο για να τη τραβηξω εξω απο τη κατω μερια του λαιμου. Για αυτη τη δουλεια ευτυχως ειχα ενα εργαλειο για να σπαει αλυσιδα\n(μη ψαρωνετε δεν το χρησιμοποιησα ακομα χαχα)\n..οποτε με τη μια μερια πιασμενη στη λαμα, και την αλλη στην ακρη του λαιμου, σιγα σιγα βιδωνα μια απο τη μια με ρια και μια απο την αλλη,\nκαι μετα απο πολλα μπινελεκια, τσιγαρα, κουτουλιες και ολα τα συναφη σε αφθονια, τα καταφερα!!\nΟποτε αν θελετε να κανετε παρομοια δουλεια η παρτε το εργαλειο, που ειναι αυτο\nκαι μαλιστα εχει πεσει και η τιμη του πολυ,\nη απλα πηγαινετε σε ενα μαστορα να τελειωνετε.\nΗ τοποθετηση παντως ηταν παιχνιδακι.\nΗ κατω ραγα μπηκε σε 3 λεπτα και η πανω σε αλλα 3.\nΤα κατω ρουλεμαν σε 23 γιατι πηγα σε ματορα με πρεσσα (και σας συμβουλευω το ιδιο) και μου την εβαλε τσαμπα. Να ναι καλα ο ανθρωπος.\nΤα πανω ρουλεμαν επισης δεν ηταν προβλημα.\nΗ αληθεια ειναι οτι με 20000χμ στη μηχανη τα μαμισια ρουλεμαν ηταν σαν καινουργια και δε χρειαζοταν να τα αλλαξω αλλα\nμια και εκανα τη δουλεια με το πιρουνι (αλλαγη ελατηρια βαψιματα κλπ) και η μηχανη εχει τα χρονακια της ειπα να τα αλλαξω και αυθτα να τελιωνουμε.\nΟποτε διαφορα δεν ειδα σε κατι αλλα εχω το κεφαλι μου ησυχο.\nΤελος κατι που παρελειψα να πω, πριν μπον τα ρουλεμαν θελουν πολυ μα πολυ γρασαρισμα. Βουτηγμα στο γρασσο κυριολεκτικα και επιφανειακο σκουπισμα χοντρο χοντρο πριν μπουν.\n« Απάντηση #40 στις: Δεκέμβριος 25, 2014, 12:57:48 πμ »\nΤα ρουλεμαν τα ειχα παρει απο το ebay ηταν koyo και ηρθαν με τσιμουχα. Δυστηχως το ebay δε καραταει ιστορικο πανω απο τρις μηνες οποτε δεν εχω περισσοτερες πληροφοριες αλλα το σημαντικο ειναι οτι υπαρχουν τσιμουχες οποτε με μια ερωτηση στο καθε πωλητη θα βγει ακρη.\n« Απάντηση #41 στις: Νοέμβριος 23, 2015, 11:36:55 μμ »\nπαραγγειλα απο ebay ρουλεμαν που ελεγε σετ πανω κατω με τσιμουχες για nc31 και μου εστειλε διαφορετικες διαστασεις...\nτωρα επικοινωνισα για να τα επιστρεψω και να μου στειλει τα σωστα.\nαπο αυτον τα παραγγειλα http://www.ebay.co.uk/itm/NTN-Steering-Head-Bearings-Seals-Honda-CB-400-Superfour-NC31-CB400-91-98-/321320660095?ssPageName=ADME:X:RRIRTB:GB:3160\n« Απάντηση #42 στις: Δεκέμβριος 20, 2015, 06:16:36 μμ »\nEνημερωση σχετικα με την περιπτωση μου\nΜετα τις σχετικες κουβέντες με τον πωλητη, τελικα μου ειπε να κρατησω αυτα τα λαθος που παρελαβα και οτι θα στειλει δωρεαν τα σωστά. Τα εστειλε στις 24/11 και πριν 2 μερες παρελαβα το σωστό σετ ΝΤΝ με τις διαστάσεις που δινει ο stam στο παρακατω μηνυμα, μαζι με τσιμουχες.\nΠαράθεση από: stam στις Οκτώβριος 09, 2013, 07:25:49 μμ\nΤα ρουλμάν τα έχω αγοράσει, για την πάνω τσιμούχα ενδιαφέρομαι. Πάντως αυτά από το CBR ταιριάζουν έχουν τις ίδιες διαστάσεις 32005/26 (d=26mm, D=47mm,T=15mm) και 32006 (d=30mm, D=55mm,T=17mm)\nΤωρα για την αλλαγη των παλιων, μαλλον σε μαστορα θα το παω γιατι δεν το 'χω τοσο καλα οσο ο Αγγελος.


Κρατημένο από την χθεσινή μέρα – Κὺρ Μανουήλ\nΚρατημένο από την χθεσινή μέρα\nΌπου το βλέμμα των άλλων δεν μας βοηθάει να σχηματίσουμε μέσα μας με τον έναν ή τον άλλον τρόπο την πραγματικότητα αυτού που βλέπουμε, τα μάτια μας δεν γνωρίζουν πλέον εκείνο που βλέπουν. Η συναίσθησή μας χάνεται, διότι αυτό που είναι το πιο ενδόμυχο πράγμα σε μας, η συναίσθηση, σημαίνει οι άλλοι μέσα μας, και καλώς ή κακώς δεν μπορούμε να αισθανθούμε μόνοι.\nΔημοσιεύτηκε την 15 Οκτωβρίου, 2007 Συντάκτης Κὺρ ΜανουήλΚατηγορίες Χωρίς κατηγορίαΕτικέτες Uncategorized\n3 σκέψεις σχετικά με το “Κρατημένο από την χθεσινή μέρα”\n15 Οκτωβρίου, 2007 στο 9:25 πμ\n«Η συναίσθηση είναι οι άλλοι μέσα μας», λοιπόν. Νομίζω πως, αυτή τη φορά, δεν θα διαφωνήσω μαζί σας.\nΚαι για να προσθέσω κι εγώ τα δικά μου τα «κρατημένα από τη χθεσινή μέρα» σας γράφω:\nΗ ζωή μας στη γη έχει αρχή, μέση και τέλος, τουλάχιστον με τη μορφή που ξέρουμε. Προσωπικά, για λόγους που δεν είναι του παρόντος να σας αναπτύξω, είμαι πεπεισμένη για το «μετά». Εδώ, όμως, μας απασχολεί το «τώρα».\nΠώς πρέπει, λοιπόν, να είναι το πέρασμά μας από αυτή τη ζωή; Θεωρώ ως πρωταρχικό το να είναι αξιοπρεπές, να μην έχουμε, δηλαδή, τίποτα για το οποίο να ντρεπόμαστε εμείς και οι απόγονοι. Να ζήσουμε και ν’ αφήσουμε και τους άλλους να ζήσουν. Να προσπαθήσουμε όχι μόνο να συντηρήσουμε αλλά και να βελτιώσουμε τον κόσμο που μας παραδόθηκε προς χρήση και να τον αφήσουμε, όσο το δυνατόν, καλύτερο στιε επερχόμενες γενεές. Να συμμετέχουμε στα κοινά, με όποιον τρόπο βρίσκει ο καθείς πλέον πρόσφορο: εθελοντισμό, ακτιβισμό, κοινωνική εργασία, οικονομική αρωγή.\nΣε τούτη τη ζωή δεν μπορείς να τα έχεις καλά με όλους. Φαντάζομαι ούτε και στην άλλη. Όπως έχει, σοφότατα, τραγουδήσει ο Νιόνιος «έρχεται η στιγμή για ν’ αποφασίσεις με ποιους θα πας και ποιους θ’ αφήσεις». Η αντιπαράθεση δεν πρέπει να είναι αυτοσκοπός, αλλά ούτε και να μας τρομάζει. ΠΡΕΠΕΙ ΝΑ ΠΑΙΡΝΟΥΜΕ ΘΕΣΗ. Μετά το ΖΕΙΝ ΑΞΙΟΠΡΕΠΩΣ,είναι το επόμενο που έμαθα στα παιδιά μου.\n‘Υστερα είναι η ΓΝΩΣΗ. Το πληρώνουμε που το πληρώνουμε το ρημάδι το προπατορικό, ας επωφεληθούμε τουλάχιστον. Η ιστορία, η φιλοσοφία, οι θετικές επιστήμες, η πεζογραφία, η ποίηση, οι τέχνες, ακόμα και τα παραμύθια των ανθρώπων, είναι αναγκαία για να κατανοήσουμε όχι μόνο τον κόσμο γύρω μας, αλλά και τον εαυτό μας.\nΕπειδή, όμως, «βίος ανεόρταστος, μακρά οδός απανδόκευτος» κι επειδή «τούτη η γης που την πατούμε, όλοι μέσα θε να μπούμε», ε, ας ικανοποιήσουμε και το ταπεινόν σαρκίον μας! Ας του επιτρέψουμε να «κουραστεί και να φθαρεί» από τις απολαύσεις, αυτές που ταιριάζουν στην ιδιοσυγκρασία, τον χαρακτήρα και την αισθητική καθενός από εμάς, έτσι ώστε, όταν έρθει η ώρα να μπει μέσα στη γη, να είναι πραγματικά εξαντλημένο και φθαρμένο, όχι μόνο από τον αγώνα για ζωή αλλά και από τις απολαύσεις. Δεν είναι κρίμα να παραδίδεις στο χώμα ένα, σχεδόν, άθικτο σώμα;\nΤελευταίο αλλά όχι έσχατο, τα αισθήματα και τα συναισθήματα. Ο άνθρωπος πρέπει, κατά τη γνώμη μου, να τα βιώνει όλα: τη χαρά, τη λ΄θπη, τον πόνο, την ανακούφιση, την αγάπη, το μίσος, τη ζήλεια, την εκτίμηση, την παραδοχή, την απόρριψη. ΟΛΑ. Μόνον έτσι θα είναι πλήρης. Και τον έρωτα. Τον απόλυτο, των άνευ όρων και ορίων, τον ενδεχομένως καταστροφικό και, ταυτόχρονα, απόλυτα λυτρωτικό. Για μια, τουλάχιστον, φορά στη ζωή του.\nΤαύτα και μένω και γράμματα γνωρίζω.\nΥ.Γ.: Ο Καζαντζάκης, νομίζω, έλεγε πως ο άνθρωπος, στο διάβα του από αυτή τη ζωή, πρέπει να φυτέψει ένα δέντρο, να κάνει ένα παιδί, να γράψει ένα βιβλίο. Δέντρα έχω φυτέψει πολλά, παιδιά έκανα δυο. Αν θεωρήσουμε το βλογ ώς ένα σύγχρονο είδος βιβλίου, νομίζω πως δεν τα έχω καταφέρει κι άσχημα, ε;\nΟ/Η Κυρ Μανουήλ λέει:\n15 Οκτωβρίου, 2007 στο 1:11 μμ\nΗ απάντηση γεννά πολλές αράδες. Σκέφτομαι να αναρτήσω post κανονικό.\nΦοβάμαι όμως καθώς δεν γνωρίζω τα ήθη των μπλόγκερς. Πρωτάρης γαρ.\nΔεν θέλω να προσβάλω, ή να μειώσω την επικοινωνία μας.\nΠαρακαλώ πολύ δώστε μου και αυτήν την συμβουλή. Θα σας είμαι υπόχρεος!\n15 Οκτωβρίου, 2007 στο 5:09 μμ\nΒεβαίως και να το κάνετε. Συμβαίνει αρκετά συχνά. Καμμιά φορά οι σκέψεις μας παίρνουν τέτοια έκταση που χρειάζεται να γίνουν ποστ. Και γίνονται. Και απλώνει και ο διάλογος.\nΠροηγούμενες Προηγούμενο άρθρο: Blog Action Day 2007\nΕπόμενες Επόμενο άρθρο: Η ζωή χαρίζεται, ο βίος κερδίζεται


Τι μπορώ να κάνω για να γίνω περισσότερο ανταγωνιστικός στην Αγορά Εργασίας. – Business Woman\nEmployability Skills ή αλλιώς τι μπορώ να κάνω για να γίνω περισσότερο ανταγωνιστικός στην Αγορά Εργασίας.\nΑς ξεκινήσουμε με 2 βασικές παραδοχές:\nΗ Αγορά Εργασίας είναι ένα πεδίο που μεταβάλλεται συνεχώς, όπου επαγγέλματα αναδιαμορφώνονται, νέα αντικείμενα αναδύονται και σύνθετες δεξιότητες απαιτούνται.\nΣτην Ελληνική Αγορά Εργασίας, παρά την ύφεση, ολοένα και περισσότεροι εργοδότες δυσκολεύονται ιδιαίτερα να βρουν το κατάλληλο προσωπικό.\nΘα αναρωτηθεί κανείς «μα πως είναι δυνατόν, με τόση ανεργία να μην βρίσκουν Υποψηφίους;». Κι όμως συμβαίνει και μάλιστα σε σημαντικό βαθμό. Μελέτες δείχνουν πως σχεδόν το 70% των επιχειρήσεων δηλώνουν απουσία επαγγελματικής εμφάνισης και δεξιοτήτων, τα επονομαζόμενα και Employability Skills, από την μια δηλαδή την σωστή εμφάνιση μου ως Υποψήφιος Εργαζόμενος και από την άλλη τον τρόπο που κατακτώ δεξιότητες όπως η επικοινωνία, η επίλυση προβλημάτων, η αυτό-παρακίνηση, η διαχείριση χρόνου, το ομαδικό πνεύμα και η επιθυμία περαιτέρω εκπαίδευσης και επιμόρφωσης.\n«Άρα αρκεί να έχω ένα Βιογραφικό και να γράψω ότι διαθέτω όλα τα παραπάνω και είμαι μια χαρά». Δυστυχώς όχι. Το Βιογραφικό σου Σημείωμα είναι η πρώτη σου παρουσίαση σε μια εταιρία. Ο τρόπος που είναι δομημένο, το περιεχόμενο που διαθέτει, η στόχευση που δημιουργεί είναι τα πρώτα και βασικά σημεία που πρέπει να προσέξεις. Σκέψου λίγο διαφορετικά, σαν να σου δίνουν ένα φυλλάδιο ή μια μπροσούρα στο δρόμο. Αν την έβλεπες κακογραμμένη, με έναν τρόπο μη επαγγελματικό που δεν μπορεί να σου κρατήσει το ενδιαφέρον, θα αγόραζες ποτέ από αυτό το κατάστημα; Κάπως έτσι σκέφτονται και οι πιθανοί εργοδότες.\n«Έχω ένα LinkedIn αλλά το έχω αφήσει στη μέση». Στο μεγαλύτερο Επαγγελματικό Δίκτυο παγκοσμίως, που περιέχει χιλιάδες εταιρίες, χιλιάδες πιθανούς εργοδότες υποψηφίους και εργαζομένους, πρέπει να είσαι παρών με τρόπο σωστό και ελκυστικό.\n«Στην Συνέντευξη, θα πω αυτά που γράφω και στο Βιογραφικό μου και αυτό ήταν». Οι μέθοδοι επιλογής μέσω των Συνεντεύξεων έχουν μεταβληθεί σημαντικά. Νέες τεχνικές, σύγχρονα εργαλεία και μεθοδολογίες στην Επιλογή Προσωπικού, συνιστούν μεγαλύτερη προετοιμασία και πρακτική εξάσκηση.\nΤελικά τα Employability Skills όμως αφορούν μόνο όσους βρίσκονται εκτός αγοράς; Σαφώς και όχι. Ειδικά για τους εργαζομένους που αυτά τα ζητήματα έχουν να τους απασχολήσουν μεγάλο χρονικό διάστημα, η επικαιροποίηση της δυνητικής υποψηφιότητάς τους είναι σημαντική.\nΣτην Career In Progress από το 2012 έχουμε υποστηρίξει την προσπάθεια εκατοντάδων υποψηφίων και εργαζομένων σε όλα αυτά τα ζητήματα. Αποφασίσαμε να δημιουργήσουμε μια βιωματική δομή συνολικής διάρκειας 12 ωρών, όπου έχει σχεδιαστεί για να βοηθήσει τους συμμετέχοντες να αποκτήσουν γνώσεις και να αναπτύξουν σημαντικές επαγγελματικές δεξιότητες, συνυφασμένες με τις απαιτήσεις της σύγχρονης αγοράς εργασίας. Το Employability Skills Training Workshop απευθύνεται σε εσένα που αναζητάς όλα τα εργαλεία που θα «ξεκλειδώσουν» την επόμενη Θέση Εργασίας σου.


Ρωσικό Ναυτικό: Τί κρύβει η αναβολή εκσυγχρονισμού των πυρηνικών υποβρυχίων 3ης γενιάς - Πτήση & Διάστημα\nΡωσικό Ναυτικό: Τί κρύβει η αναβολή εκσυγχρονισμού των πυρηνικών υποβρυχίων 3ης γενιάς\nΤα σχέδια εκσυγχρονισμού των επιθετικών πυρηνοκίνητων υποβρυχίων κλάσης ‘Antey’ (Σχέδιο 949A) και ο εξοπλισμός τους με 72 βλήματα ‘Kalibr’ υπόσχονταν νέες επιχειρησιακές δυνατότητες για τα συγκεκριμένα σκάφη τα οποία εδώ και καιρό έχουν αρχίσει να δείχνουν την ηλικία τους. Ωστόσο μόνο δύο υποβρύχια SSGN έχουν αναβαθμιστεί, το K-132 «Ιρκούτσκ» και το Κ-442 «Τσελιάμπινσκ». Σύμφωνα δε με την επιχειρηματική εφημερίδα «Βζγκλιάντ», η κατάσταση με άλλα σκάφη 3ης γενιάς είναι ακόμη χειρότερη καθώς ελάχιστα έχουν περάσει από κάποιο πρόγραμμα εκσυγχρονισμού/αναβάθμισης.\nΟ αρχικός στόχος του ρωσικού Ναυτικού ήταν να αυξήσει τον αριθμό των σκαφών που θα έφεραν ‘Kalibr’ μετά από μια μέση επιθεώρηση/επισκευή βασικών συστημάτων, αντικατάσταση ηλεκτρονικών και εκσυγχρονισμό των όπλων τους με την προσθήκη πυραύλων 4ης γενιάς. Έτσι ο Στόλος θα είχε γρήγορα ξανά σε υπηρεσία υποβρύχια παλαιότερων κλάσεων (Σχέδια 945A, 971) με επέκταση του κύκλου ζωής τους κατά δέκα έτη και εφοδιασμένα με σύγχρονα όπλα.\nΤα μεγάλα Γραφεία Σχεδίασης υποβρυχίων, Ρούμπιν, Λαζουρίτ και Μαλαχίτ, υπέβαλλαν τις προτάσεις τους το 2008. Όμως το πρόγραμμα εκσυγχρονισμού δεν ξεκίνησε παρά μετά το 2009 και με πολύ αργούς ρυθμούς. Δύο εκσυγχρονισμένα υποβρύχια κλάσης ‘Antey’ (Σχέδιο 949A, κωδικός ΝΑΤΟ: Oscar II) συν δύο άλλης κλάσης τα οποία ήδη εκσυγχρονίζονται, σημαίνουν 200 βλήματα ‘Kalibr’. Αν το πρόγραμμα είχε εφαρμοστεί όπως προβλεπόταν, η ισχύς πυρός του ρωσικού Ναυτικού θα ήταν πολύ διαφορετική. Κάντε την πράξη.\nΣύμφωνα με ρωσικές πηγές, η συνολική ισχύς πυρός σε πυραύλους του τύπου σήμερα υπερβαίνει ελαφρώς τους 150 ‘Kalibr’ –αν και τα στοιχεία που δίνουν οι Ρώσοι πρέπει να λαμβάνονται με την δέουσα επιφυλακτικότητα. Ο αριθμός των εκσυγχρονισθέντων υποβρυχίων θα μπορούσε να διπλασιαστεί μέχρι το 2023, αυξάνοντας ακόμη περισσότερο την διαθέσιμη ισχύ πυρός. Ωστόσο μόνο ένα υποβρύχιο κλάσης ‘Shchuka-B’ (Σχέδιο 971, κωδ. ΝΑΤΟ: Improved Akula I) το Κ-328 «Λέαπαρντ» φέρεται να περνά από επιθεώρηση/επισκευή και επανεξοπλισμό με ‘Kalibr’. Το ίδιο ακούγεται και για το Κ-461 «Βολκ» (Λύκος) της ίδιας κλάσης.\nΆλλα υποβρύχια του Σχεδίου 971 παραμένουν σε υπηρεσία έχοντας υποστεί αναβάθμιση σε ορισμένα μόνο συστήματα τους. Ουσιαστικά αυτό σημαίνει ότι οι επιχειρησιακές τους ικανότητες έχουν μείνει στην δεκαετία του ’80. Και αυτό στοιχίζει στο ρωσικό Ναυτικό. Σε αντιδιαστολή, οι Αμερικανοί διατηρούν επίσης παλαιότερες κλάσεις σε υπηρεσία αλλά με συνεχείς εκσυγχρονισμούς.\nΤα ρωσικά ‘Akula’ και ‘Oscar II’ θα ωφελούντο από συστήματα που θα μείωναν το ακουστικό τους ίχνος ενώ τα ανθυποβρυχιακά όπλα μακράς εμβέλειας που διαθέτουν θα μπορούσαν να τους δώσουν το πλεονέκτημα εναντίον των SSN της κλάσης Virginia, ακόμη και αν δέχονταν πρώτα επίθεση, υποστηρίζουν Ρώσοι αναλυτές. Για τα περισσότερα υποβρύχια που δεν έχουν εκσυγχρονιστεί, το σενάριο αυτό δεν το συζητούν καν.\nΣτο πρόσφατο διεθνές στρατιωτικό φόρουμ «Στρατός 2020» που πραγματοποιήθηκε στην Μόσχα ανακοινώθηκε ότι πρόκειται να αναβαθμιστούν δύο επιπλέον επιθετικά υποβρύχια κλάσης ‘Akula’. Όμως βρισκόμαστε ήδη στο 2020. Η κατάσταση δε των σκαφών που έπρεπε να είχαν αναβαθμιστεί πριν μια δεκαετία έχει επιδεινωθεί: κόπωση μετάλλου, εκτεταμένη φθορά καλωδιώσεων που θα απαιτήσει κόστος για να αντικατασταθούν και άλλα ζητήματα εγείρουν το ερώτημα αν αξίζει τον κόπο και τα χρήματα ο εκσυγχρονισμός τους.\nΤα ‘Akula’ πιθανότατα θα διατηρηθούν σε υπηρεσία μετά από έναν μικρό εκσυγχρονισμό αλλά δίχως επέκταση της επιχειρησιακής τους ζωής. Τα ‘Oscar II’ ίσως συνεχίσουν να επιχειρούν χωρίς μεγάλες αναβαθμίσεις, με τα αντιπλοϊκά βλήματα ‘Granit’ ως κύριο όπλο τους. Ορισμένα υποβρύχια 3ης γενιάς θα συνεχίσουν να υπηρετούν, άλλα εκσυγχρονίζονται ή περιμένουν να έλθει η σειρά τους γι’ αυτό και κάποια αναπόφευκτα θα αποσυρθούν. Ο λόγος είναι απλός. Το ρωσικό Ναυτικό χρειάζεται απεγνωσμένα πόρους για τα νέα SSGN κλάσης Yasen-M (Σχέδιο 885Μ) τα οποία είναι ικανά, αλλά πανάκριβα. Και λίγα.\nΤην θέση των σκαφών της σοβιετικής εποχής που θα αποσυρθούν θα πάρουν μόλις οκτώ Yasen. Το πρώτο της κλάσης, το Κ-560 «Σέβεραντβίνσκ» (Σχέδιο 885) βρίσκεται ήδη σε υπηρεσία με τον Στόλο της Βόρειας Θάλασσας προκαλώντας πονοκέφαλο στους επιτελείς του αμερικανικού Ναυτικού. Είναι απρόσμενα γρήγορα για το εκτόπισμά τους, πολύ πιο αθόρυβα από άλλες κλάσεις και αντίθετα με τα αμερικανικά Seawolf είναι εξοπλισμένα με πυραύλους cruise τύπου ‘Kalibr’ και βλήματα κατά στόχων επιφανείας P-800 Oniks που κάνουν τα Yasen ιδανικά για το concept του «υποβρύχιου-πολεμικού πλοίου» που έχει υιοθετήσει το ρωσικό Ναυτικό, ικανού να πλήττει επίγειους στόχους, ομάδες εχθρικών πλοίων και φυσικά να μάχεται άλλα υποβρύχια.\nΤο βελτιωμένο «Καζάν» (Κ-561) αναμένεται να παραδοθεί φέτος, με το Κ-573 «Νόβασιμπίρσκ» να ακολουθεί το 2021. Όλα τα Yasen-M εκτιμάται ότι θα είναι επιχειρησιακά το 2028 –αν δεν στραβώσει κάτι. Το ρωσικό Ναυτικό αντιμετωπίζει ήδη πρόβλημα καθώς μέχρι το 2030 θα διαθέτει τα μισά πυρηνικά υποβρύχια απ’ ότι σήμερα (εξαιρούνται τα στρατηγικά υποβρύχια βαλλιστικών πυραύλων) την ώρα που το κόστος των Yasen-M θα μεγαλώνει. Σημειωτέον δε ότι τα Yasen φέρουν δύο φορές λιγότερους ‘Kalibr’ εν σχέσει με τα αναβαθμισμένα ‘Oscar II’ ενώ η απόσυρση των παλαιοτέρων κλάσεων θα ήταν πιο ομαλή εάν ο εκσυγχρονισμός τους είχε γίνει εγκαίρως. Όμως δεν έγινε.


Ανακοίνωση υποψηφιοτήτων Σωτήρη Βίλλιου και Μαρίας Μοσχοχωρίτου –Οικονόμου\nΑρνητικά τα τεστ των εργαζομένων στις υπηρεσίες και δομές του δήμου…\nΧ. Γούτος: «Ευτυχώς η Αιγιάλεια απολαμβάνει την εύνοια της Κυβέρνησης»\nΝ. Καραΐσκος: Η Ασφάλεια του να είσαι μειοψηφία\nΑρχική ΔΗΜΟΣ ΑΙΓΙΑΛΕΙΑΣ Αιγιάλεια Ανακοίνωση υποψηφιοτήτων Σωτήρη Βίλλιου και Μαρίας Μοσχοχωρίτου –Οικονόμου\nΓρηγόρης: «Άξια και ικανά στελέχη της τοπικής κοινωνίας\nμε τη συμπόρευσή τους αυξάνουν συνεχώς την δυναμική μας…\nΑπό την δημοτική παράταξη «Αιγιαλέων Πόλις» ανακοινώνονται οι υποψηφιότητες στο κεντρικό ψηφοδέλτιο των αυτοδιοικητικών εκλογών του ερχόμενου Μαΐου, του κ΄.Βίλλιου Σωτήρη και της κας Μοσχοχωρίτου-Οικονόμου Μαρίας, συμπολιτών που διακρίνονται για την ακεραιότητα, το ήθος τους και την αγάπη τους για τα κοινά και τη προσφορά στον τόπο μας.\nΕνδεικτική ήταν και η δήλωση του επικεφαλής Γρηγόρη Τριανταφυλλόπουλου που τόνισε: «Κάθε μέρα που περνάει οι συμπολίτες μας αντιλαμβάνονται την σπουδαιότητα των δημοτικών εκλογών για την βελτίωση της καθημερινότητας στον τόπο μας. Η καθαρή πορεία της παράταξής μας προσδίδει εκείνα τα εχέγγυα για να μπορέσουμε μαζί να το πετύχουμε.\nΕγκαίρως παρουσιάζουμε τα άξια και ικανά στελέχη της τοπικής κοινωνίας που με τη συμπόρευσή τους αυξάνουν συνεχώς την δυναμική μας…»\n-Ο κ΄.Σωτήριος Βίλλιος είναι μέλος του Δ.Σ. του Επιμελητηρίου Αχαϊας στον Τομέα Υπηρεσιών, αντιπρόεδρος του Συλλόγου Καταστηματαρχών Εστίασης & Αναψυχής Αιγιαλείας κι έχει αναπτύξει έντονη δραστηριότητα στους αγώνες και τις διεκδικήσεις του κλάδου. Δραστηριοποιείται επί σειρά ετών στο χώρο της εστίασης (ιδιοκτήτης του restaurant-bar Remezzo στην παραλία Ελαιώνα Αιγιαλείας).\n-Η κα Μαρία Μοσχοχωρίτου –Οικονόμου πρώην καθηγήτρια οικονομίας -διοίκησης και οργάνωσης επιχειρήσεων. Έχει διατελέσει αντιπρόεδρος στην ΔΕΠΑ πρ.Δήμου Αιγίου, μέλος της Σχολικής Επιτροπής Δευτεροβάθμιας Εκπαίδευσης Δήμου Αιγιαλείας. Με έντονη κοινωνική και πολιτιστική δράση στην ευρύτερη περιοχή.\nΠροηγούμενο άρθροΠόσο νερΠόσο νερό πρέπει να πίνεις πραγματικά την ημέρα; ό πρέπει να πίνεις πραγματικά την ημέρα;\nΕπόμενο άρθροΌλοι μαζί.. για τα γυρίσματα του σποτ της «Ποιοτικής Αιγιάλειας»\nΤοπική οργάνωση Ν.Δ. «Ουδείς αχαριστότερος του ευεργετηθέντος, κ. δήμαρχε!»\nΣτόχος της αντιπολίτευσης είναι να μείνουν τα σκουπίδια στο δρόμο\nΑπάντηση του προέδρου του δημοτικού συμβουλίου στο δελτίο τύπου των δημοτικών παρατάξεων\nΚοινή ανακοίνωση εξέδωσαν (4) παρατάξεις της αντιπολίτευσης του δήμου Αιγιάλειας\nΔιενέργεια rapid tests για κορωνοϊό, την Τρίτη το πρωί στην Ανατολική...\nΑρνητικά τα τεστ των εργαζομένων στις υπηρεσίες και δομές του δήμου...


Γ.Σ. ΜΕΓΑΣ ΑΛΕΞΑΝΔΡΟΣ ΘΕΣΣΑΛΟΝΙΚΗΣ: Ιουνίου 2011\nΑΛΛΑΖΟΥΝ ΤΑ ΠΡΩΤΑΘΛΗΜΑΤΑ ΑΠΟ ΤΟ 2013\nΑναρτήθηκε από Ioannis.C στις 3:48 μ.μ.\nΕΡΧΟΝΤΑΙ ΤΟΝ ΣΕΠΤΕΜΒΡΗ ΣΤΑ ΓΗΠΕΔΑ ΣΑΣ.........\nΑναρτήθηκε από Ioannis.C στις 3:44 μ.μ.\nΤΕΛΕΥΤΑΙΑ ΕΒΔΟΜΑΔΑ ΠΡΟΠΟΝΗΣΕΩΝ ΓΙΑ ΤΟ ΠΑΙΔΙΚΟ ΤΗΣ ΕΠΟΜΕΝΗΣ ΧΡΟΝΙΑΣ.....\nΟΙ ΠΑΡΑΛΙΕΣ ΠΕΡΙΜΕΝΟΥΝ\nΑναρτήθηκε από Ioannis.C στις 4:24 μ.μ.\nΞΕΝΕΣ ΓΛΩΣΣΕΣ ΣΤΟ ΜΕΓΑ!!!\nΕΝΤΑΤΙΚΑ ΜΑΘΗΜΑΤΑ ΞΕΝΩΝ ΓΛΩΣΣΩΝ ΧΡΕΙΑΖΟΝΤΑΙ ΕΠΕΙΓΟΝΤΩΣ ΚΑΠΟΙΟΙ.........\nΑναρτήθηκε από Ioannis.C στις 11:57 μ.μ.\nΠραγματοποιήθηκε σήμερα 22/6 στα γραφεία του συλλόγου η πρώτη συγκέντρωση του ανδρικού τμήματος μπάσκετ του συλλόγου παρουσία του γενικού αρχηγού Γ. ΠΟΥΡΣΑΝΙΔΗ του εφόρου Ν. ΜΕΡΜΗΓΚΑ και του προπονητή κ. ΚΟΣΜΑ ΣΤΕΦΑΝΟΥ, με συμμετοχή όλων των νεαρών ανδρών και εφήβων που προέρχονται κυρίως από τα τμήματα υποδομής (το 95% !!!!).\nΚΑΛΟ ΚΟΥΡΑΓΙΟ !!\nΑναρτήθηκε από Ioannis.C στις 11:42 μ.μ.\nΜΕΤΑ ΑΠΟ ΑΝΩΘΕΝ ΠΙΕΣΕΙΣ!!!!!\nΑναρτήθηκε από Ioannis.C στις 10:25 μ.μ.\nΓΙΟΡΤΗ ΛΗΞΗΣ ΤΗΣ ΧΡΟΝΙΑΣ ΓΙΑ ΤΙΣ ΑΚΑΔΗΜΙΕΣ ΤΟΥ ΜΕΓΑ\nΜε μια πετυχημένη γιορτή για το Μπάσκετ έκλεισε τυπικά η φετινή περίοδος για τις Ακαδημίες του ΜΕΓΑ. Τιμώμενα πρόσωπα ΟΛΟΙ οι αθλητές του συλλόγου.\nΦιλικές αναμετρήσεις μεταξύ τμημάτων, διαγωνιστικά παιχνίδια, τρίποντα, καρφώματα, και παιχνίδια με θέμα το μπάσκετ για τους μικρότερους, αποτέλεσαν τον κορμό της εκδήλωσης που παρακολούθησαν Αθλητές , Γονείς , Παράγοντες, Προπονητές, Φίλοι του ΜΕΓΑ αλλά και φίλοι του Μπάσκετ.\nΤιμήθηκαν - Βραβεύτηκαν :\nΟι αήττητοι 96άρηδες και 98άρηδες που συμμετείχαν στα τουρνουά της ΕΚΑΣΘ.\nΓια την εισαγωγή τους σε ΑΕΙ και ΤΕΙ οι Λάτσιος Χρήστος, Αργύρης Γιάννης, Μάστορας Αχιλλέας, Καρπαθάκης Ισίδωρος και Παπαχρήστου Κυριάκος.\nΓια τη συμμετοχή του στη μικτή ομάδα παίδων της ΕΚΑΣΘ και στο Αναπτυξιακό Τουρνουά της ΕΟΚ (Χριστούγεννα 2010 – Καλαμάτα) ο Βασίλης Χρίστογλου ‘96.\nΓια την πρωτιά στο διαγωνισμό βολών στη γιορτή ΜΙΝΙ της ΕΚΑΣΘ η Κουθουρίδου Αλεξάνδρα.\nΓια το αγωνιστικό τους πνεύμα ο Βαγγέλης Κότσαλης και ο Δημήτρης Τσιότρας .\nΓια το περισσότερες παρουσίες σε προπονήσεις οι αδελφές Ιωάννα και Φωτεινή Σταματέλου.\nΓια το ήθος ο Απόστολος Κατσούλης.\nΓια τη ταχύτατη βελτίωση ο Παναγιώτης Τερζίδης.\nΩς μικρότερη Αθλήτρια η Χριστίνα Κύργιου (2005)\nΓια τη συνέπεια του Βασίλης Καρατζιώτης.\nΚαι τέλος τέσσερις Τετράτεκνες και τέσσερις Τρίτεκνες Μητέρες που έχουν όλα τα παιδιά τους εν ενεργεία αθλητές/τριες στο ΜΕΓΑ παρέλαβαν μαζί με τα τιμητικά διπλώματα και από ένα μπουκέτο τριαντάφυλλα.\nΦΩΤΟΓΡΑΦΙΕΣ "ΚΛΙΚ ΕΔΩ"\nΕυχαριστούμε όλους τους συμμετέχοντες (που ξεπέρασαν τους 400) και παρά τη βροχή και γενικότερα τις δυσκολίες που είχε η συγκεκριμένη ημέρα έδωσαν το παρόν τιμώντας ουσιαστικά την προσπάθεια όλων.\nΑναρτήθηκε από Ioannis.C στις 2:38 μ.μ.\n"ΜΕΓΑ"λες στιγμές στη ΜΙΚΡΑ\n15 ΙΟΥΝΙΟΥ ΛΗΞΗ ΠΕΡΙΟΔΟΥ 2010-11\nΟ κ. ΠΟΥΡΣΑΝΙΔΗΣ\nΤΟ ΝΕΟ ΑΙΜΑ 2\nΠΕΡΙΣΣΟΤΕΡΑ ΣΤΟ FACEBOOK\nΑναρτήθηκε από Ioannis.C στις 2:20 π.μ.\nΜΑΣ ΒΛΕΠΟΥΝ ΠΑΝΤΟΥ !!!!!\nΑναρτήθηκε από Ioannis.C στις 5:49 μ.μ.\nΣτο 2ο όμιλο του Βορρά ο ΜΕΓΑΣ στη Γ΄Εθνική\nΤην Αγωνιστική Περίοδο 2011-12\nο Μ. Αλέξανδρος θα αγωνίζεται\nΟρφέας Νέου Σκοπού Σερρών\nΕυρώπη 87 Πευκοχωρίου\nΑναρτήθηκε από Ioannis.C στις 4:41 μ.μ.\nΤΕΤΑΡΤΗ 15/6 ΓΗΠΕΔΟ ΜΙΚΡΑΣ Α' : ΓΙΟΡΤΗ ΛΗΞΗΣ ΑΚΑΔΗΜΙΑΣ ΜΠΑΣΚΕΤ\nΣΤΙΣ 19:00 ΟΛΟΙ ΣΤΗ ΜΙΚΡΑ\nΟ ΣΩΚΡΑΤΗΣ ΘΑ ΚΡΑΤΗΣΕΙ ΑΠΟΥΣΙΕΣ!!!!!!!!!!!!!!!\nΑναρτήθηκε από Ioannis.C στις 2:30 μ.μ.\nΑΝΔΡΙΚΟ : ΑΠΟΤΕΛΕΣΜΑΤΑ ΑΝΑ ΠΑΙΚΤΗ (Β' ΕΘΝΙΚΗ 2010-11)\nΑναρτήθηκε από Ioannis.C στις 11:59 μ.μ.\nΗ ΞΙΦΑΣΚΙΑ ΣΤΟ ΜΕΓΑ\nΑναρτήθηκε από Ioannis.C στις 8:52 π.μ.\nΓΙΟΡΤΗ ΛΗΞΗΣ ΤΗΣ ΧΡΟΝΙΑΣ ΓΙΑ ΤΙΣ ΑΚΑΔΗΜΙΕΣ ΤΟΥ ΜΕΓ...\nΤΕΤΑΡΤΗ 15/6 ΓΗΠΕΔΟ ΜΙΚΡΑΣ Α' : ΓΙΟΡΤΗ ΛΗΞΗΣ ΑΚΑ...\nΑΝΔΡΙΚΟ : ΑΠΟΤΕΛΕΣΜΑΤΑ ΑΝΑ ΠΑΙΚΤΗ (Β' ΕΘΝΙΚΗ 2010-...


Ιωάννα Παλιοσπύρου | Ποιος είναι ο άνδρας με τον οποίο διατηρεί σχέση μετά την επίθεση με το βιτριόλι - Dailymedia & News\nMedia 1 Μαΐου 2022 12:12\nΙωάννα Παλιοσπύρου | Ποιος είναι ο άνδρας με τον οποίο διατηρεί σχέση μετά την επίθεση με το βιτριόλι\nΗ Ιωάννα Παλιοσπύρου είναι και πάλι ερωτευμένη.\nΝέο κεφάλαιο στη ζωή της έχει ανοίξει η Ιωάννα Παλιοσπύρου. Η νεαρή κοπέλα έγινε σύμβολο δύναμης για τη στάση που έχει επιδείξει μετά την επίθεση που δέχτηκε με βιτριόλι.\nΗ Ιωάννα Παλιοσπύρου δέχτηκε επίθεση με το καυστικό υγρό πριν από περίπου δύο χρόνια έξω από τη δουλειά. Για την υπόθεση καταδικάστηκε σε ποινή κάθειρξης 15 ετών Έφη Κακαράντζουλα με την κατηγορία της απόπειρας ανθρωποκτονίας.\nΗ Ιωάννα Παλιοσπύρου μίλησε για τη νέα της ζωή στην εκπομπή «Πρωταγωνιστές» του Σταύρο Θεοδωράκη.\nΗ νεαρή κοπέλα εμφανίστηκε χωρίς τη μάσκα της και αποθεώθηκε από τους χρήστες του twitter που εξέφρασαν για άλλη μία φορά τον θαυμασμό τους. Ο Σταύρος Θεοδωράκης τη ρώτησε μάλιστα για την προσωπική της ζωή και το κεφάλαιο άνδρες.\nΌπως αναφέρει ο «Ελεύθερος Τύπος» της Κυριακής, η Ιωάννα Παλιοσπύρου είναι ερωτευμένη ξανά με έναν άνθρωπο ο οποίος της συμπαραστέκεται στον επίπονο δρόμο της αποκατάστασης. Όπως αναφέρει το σχετικό δημοσίευμα η γνωριμία τους έγινε μέσω κοινών γνωστών ενώ υπήρξε ένα σημαντικό διάστημα μέχρι η Ιωάννα να τον εμπιστευθεί.\nΔεν είναι λίγες οι φορές που εκείνος τη συνοδεύει σε θεραπείες που κάνει ή στα ιαματικά λουτρά στο Λουτράκι όπου πηγαίνει συχνά. Η ίδια έχει αποφύγει να μιλήσει για τον σύντροφό της ενώ τον γνωρίζουν μονάχα οι στενοί φίλοι της και η οικογένειά της.\nΙωάννα Παλιοσπύρου σύντροφος